qundao/data-zh-poetry huggingface dataset:
施潭
作者：周弼
朝代：宋

归程风强阻，春色有如无。上水千帆健，中流一碇孤。雨冲寻屋燕，云背立樯乌。尽说明朝顺，江行旧有图。
施潭
作者：周弼
朝代：宋

歸程風强阻，春色有如無。
上水千帆健，中流一矴孤。
雨衝尋屋燕，雲背立檣烏。
盡說明朝順，江行舊有圖。
早春
作者：周弼
朝代：宋
体裁：七言绝句

连朝微雪暗消凝，始觉春风逐旋增。今早画檐偏有意，数条吹折晒残冰。
早春
作者：周弼
朝代：宋

連朝微雪暗消凝，始覺春風逐旋增。
今早畫簷偏有意，數條吹折曬殘冰。
春怨
作者：周弼
朝代：宋

极浦苹花白，空壕兰萼红。
伤心城上燕，飞入馆娃宫。
春怨
作者：周弼
朝代：宋

极浦蘋花白，空壕兰萼红。伤心城上燕，飞入馆娃宫。
春怨
作者：周弼
朝代：宋

極浦蘋花白，空壕蘭萼紅。
傷心城上燕，飛入館娃宮。
春暮登黄鶴樓
作者：周弼
朝代：宋

欲盡殘春酒，登臨事已違。
聽殘懷舊笛，添盡禦寒衣。
鳥向青山沒，人來赤壁稀。
最憐城側樹，無可作花飛。
春暮登黄鹤楼
作者：周弼
朝代：宋

欲尽残春酒，登临事已违。
听残怀旧笛，添尽御寒衣。
鸟向青山没，人来赤壁稀。
最怜城侧树，无可作花飞。
春暮登黄鹤楼
作者：周弼
朝代：宋

欲尽残春酒，登临事已违。听残怀旧笛，添尽禦寒衣。鸟向青山没，人来赤壁稀。最怜城侧树，无可作花飞。
春浓曲
作者：周弼
朝代：宋

雨膏蒸土兰芽热，粉魂淡艳凝缃缬。柳条无力受东风，桃叶春江弄花月。枕函坠发昏眠重，绮帐惊寒替花恐。屏琐虫栖化粉蛾，帘甲蜂钻抱残蛹。麦门冬长柔堪结，桐轮辗尽棠梨雪。门掩车箱铜较闲，瓶敲井干青丝绝。君不见楚王宫中乐酣宴，嫌怕旁人说春晚。玉钗埋遍细腰人，章华台上苍苔满。
春浓曲
作者：周弼
朝代：宋

雨膏蒸土兰芽热，粉魂淡艷凝缃缬。
柳条无力受东风，桃叶春江弄花月。
枕函坠髮昏眠重，绮帐惊寒替花恐。
屏琐虫栖化粉蛾，帘甲蜂钻抱残蛹。
麦门冬长柔堪结，桐轮辗尽棠梨雪。
门掩车箱铜较闲，瓶敲井榦青丝绝。
君不见楚王宫中乐酣宴，嫌怕旁人说春晚。
玉钗埋遍细腰人，章华台上苍苔满。
春濃曲
作者：周弼
朝代：宋

雨膏蒸土蘭芽熱，粉魂淡艷凝緗纈。
柳條無力受東風，桃葉春江弄花月。
枕函墜髮昏眠重，綺帳驚寒替花恐。
屏瑣蟲棲化粉蛾，簾甲蜂鑽抱殘蛹。
麥門冬長柔堪結，桐輪輾盡棠梨雪。
門掩車箱銅較閑，瓶敲井榦青絲絕。
君不見楚王宮中樂酣宴，嫌怕旁人說春晚。
玉釵埋遍細腰人，章華臺上蒼苔滿。
显应观桃花
作者：周弼
朝代：宋
体裁：七言绝句

白云随鹤乘将去，深碧桃花满故宫。三十六簧明月夜，不知何处吸春风。
晚泊
作者：周弼
朝代：宋

芳草渡头猿夜吟，孤舟一系百年心。旧游零落不知数，客路经过空复寻。暮雪关山千里雁，夕阳烟火数家林。明朝叹息东征士，发垢冠攲不欲簪。
晚泊
作者：周弼
朝代：宋

芳草渡头猿夜吟，孤舟一繫百年心。
旧游零落不知数，客路经过空復寻。
暮雪关山千里雁，夕阳烟火数家林。
明朝叹息东征士，髮垢冠欹不欲簪。
晚泊
作者：周弼
朝代：宋

芳草渡頭猿夜吟，孤舟一繫百年心。
舊遊零落不知數，客路經過空復尋。
暮雪關山千里雁，夕陽煙火數家林。
明朝歎息東征士，髮垢冠欹不欲簪。
晚登黄鶴樓
作者：周弼
朝代：宋

戚戚登臨地，淒淒欲暮天。
相看數株柳，不聽一聲蟬。
山冷雲生絮，江空月上弦。
無緣捨塵事，閑對白鷗眠。
晚登黄鹤楼
作者：周弼
朝代：宋
体裁：五言律诗

戚戚登临地，凄凄欲暮天。相看数株柳，不听一声蝉。山冷云生絮，江空月上弦。无缘舍尘事，闲对白鸥眠。
會稽山
作者：周弼
朝代：宋

衣冠從昔化文身，峻嶽當天自有神。
秦帝刻碑三十載，越王棲甲五千人。
江連雲氣分南紀，海接星河近北辰。
必竟興亡誰可料，但聞陵谷變飛塵。
望太湖
作者：周弼
朝代：宋

独立瀰漫灏气中，倍饶云雾杳重重。直西一道孤光起，指点人看是白龙。眼力难穷远即昏，纵晴惟只两三分。今朝林屋人皆见，不似峰峦只似云。
望太湖·其一
作者：周弼
朝代：宋
体裁：七言绝句

独立瀰漫灏气中，倍饶云雾杳重重。直西一道孤光起，指点人看是白龙。
望太湖·其一
作者：周弼
朝代：宋

獨立瀰漫灝氣中，倍饒雲霧杳重重。
直西一道孤光起，指點人看是白龍。
望太湖·其二
作者：周弼
朝代：宋
体裁：七言绝句

眼力难穷远即昏，纵晴惟只两三分。今朝林屋人皆见，不似峰峦只似云。
望太湖·其二
作者：周弼
朝代：宋

眼力難窮遠即昏，縱晴惟只兩三分。
今朝林屋人皆見，不似峰巒只似雲。
朱潭
作者：周弼
朝代：宋

消散羁愁益坦然，况当初暖欲晴天。
清溪苔滑重抄纸，浅屋柴香正煮绵。
隔水杀鷄祠社土，过桥嘶马入人烟。
今朝似觉难忘酒，应更无人笑谪仙。
朱潭
作者：周弼
朝代：宋

消散羁愁益坦然，况当初暖欲晴天。清溪苔滑重抄纸，浅屋柴香正煮绵。隔水杀鸡祠社土，过桥嘶马入人烟。今朝似觉难忘酒，应更无人笑谪仙。
朱潭
作者：周弼
朝代：宋

消散羈愁益坦然，况當初暖欲晴天。
清溪苔滑重抄紙，淺屋柴香正煮綿。
隔水殺鷄祠社土，過橋嘶馬入人煙。
今朝似覺難忘酒，應更無人笑謫仙。
村市
作者：周弼
朝代：宋

細簇人家住，中分破石崖。
竹門開店屋，草市夾橋街。
水別東流漢，山橫北過淮。
並船頻借問，同買出江柴。
村市
作者：周弼
朝代：宋
体裁：五言律诗

细簇人家住，中分破石崖。竹门开店屋，草市夹桥街。水别东流汉，山横北过淮。并船频借问，同买出江柴。
枫桥寒山寺
作者：周弼
朝代：宋
体裁：五言律诗

江枫吟咏工，幽寺冷遗踪。不改前朝路，犹闻半夜钟。地凉汀月皎，村迥水烟浓。试问谁曾见，惟应独有松。
检校金盖别业
作者：周弼
朝代：宋
体裁：五言律诗

独棹一溪云，山回景自分。露花藏岸势，风叶乱泉纹。短箭催年急，微阳近草曛。断猿将落木，清夜不堪闻。
楓橋寒山寺
作者：周弼
朝代：宋

江楓吟詠工，幽寺冷遺蹤。
不改前朝路，猶聞半夜鍾。
地凉汀月皎，村迥水煙濃。
試問誰曾見，惟應獨有松。
樱桃花
作者：周弼
朝代：宋

樱桃未开花绕枝，樱桃已开红满溪。花开几朝今始见，人折人攀那得知。黄鹂飞来问谁主，对面相看隔墙语。今日锁魂事可明，昨夜东风过云雨。
樱桃花
作者：周弼
朝代：宋

樱桃未开花遶枝，樱桃已开红满溪。
花开几朝今始见，人折人攀那得知。
黄鹂飞来问谁主，对面相看隔墙语。
今日锁魂事可明，昨夜东风过云雨。
檢校金蓋別業
作者：周弼
朝代：宋

獨棹一溪雲，山回景自分。
露花藏岸勢，風葉亂泉紋。
短箭催年急，微陽近草曛。
斷猿將落木，清夜不堪聞。
櫻桃花
作者：周弼
朝代：宋

櫻桃未開花遶枝，櫻桃已開紅滿溪。
花開幾朝今始見，人折人攀那得知。
黄鸝飛來問誰主，對面相看隔牆語。
今日鎖魂事可明，昨夜東風過雲雨。
歲除思歸·其一
作者：周弼
朝代：宋

山棲書到多日，野渡舟橫幾回。
想見溪邊亭上，故人待我銜盃。
歲除思歸·其三
作者：周弼
朝代：宋

野屋定堆落葉，山徑應鋪石蕪。
一別經秋不到，隔籬黄犬誰呼。
歲除思歸·其二
作者：周弼
朝代：宋

春風冰斷千尺，曉霽雲開百重。
何處溪橋爭渡，誰家山寺聞鍾。
江皋送别
作者：周弼
朝代：宋
体裁：五言律诗

把酒对汀洲，相看发去舟。迎风一分手，惊浪几翻头。烛暗花消泪，枫寒叶弄愁。恐犹回首望，终夕凭高楼。
江臯送別
作者：周弼
朝代：宋

把酒對汀洲，相看發去舟。
迎風一分手，驚浪幾翻頭。
燭暗花消淚，楓寒葉弄愁。
恐猶回首望，終夕凭高樓。
浣沙秋日五首
作者：周弼
朝代：宋

衣裳单薄鬓萧骚，独凭危栏首屡搔。出壁乱云分片段，隔江飞雨见丝毫。庭前断续蛩争响，檐外轻便蝶斗高。多少好山俱在眼，愧无短屐共游遨。当前滩号西施碛，对碛看秋得句清。五色悬门秦一尉，六经充栋汉诸生。石丛细火团荒砌，野蔓疏金出废城。目送浣沙人去后，又闻街鼓报新晴。长江淡淡树疏疏，扫却闲庭即故居。虫入暗床频促织，萤穿虚壁屡翻书。破除暮色惟荒菊，荐送秋华有嫩蔬。料得故园分社酒，小苞青橘四腮鲈。自惭尸素尝多暇，未放秋风变楚颜。一梦别离抛白水，三年端的守青山。野鸡避鹘遮雏去，沙翮衔鱼趁母还。纵有乱愁消遣尽，淡云残日共人闲。清溪楼阁暮沉沉，不觉登临夜欲深。几处捲帘催酒笛，谁家闭户捣衣砧。一朝野雾三朝湿，十日江天九日阴。暗喜碍人公事少，自来收拾送秋吟。
浣沙秋日五首·其一
作者：周弼
朝代：宋
体裁：七言律诗

衣裳单薄鬓萧骚，独凭危栏首屡搔。出壁乱云分片段，隔江飞雨见丝毫。庭前断续蛩争响，檐外轻便蝶斗高。多少好山俱在眼，愧无短屐共游遨。
浣沙秋日五首·其一
作者：周弼
朝代：宋

衣裳單薄鬢蕭騷，獨凭危欄首屢搔。
出壁亂雲分片段，隔江飛雨見絲毫。
庭前斷續蛩爭響，簷外輕便蝶鬭高。
多少好山俱在眼，愧無短屐共遊遨。
浣沙秋日五首·其三
作者：周弼
朝代：宋

長江淡淡樹疏疏，掃却閑庭即故居。
蟲入暗床頻促織，螢穿虛壁屢翻書。
破除暮色惟荒菊，薦送秋華有嫩蔬。
料得故園分社酒，小苞青橘四腮鱸。
浣沙秋日五首·其三
作者：周弼
朝代：宋
体裁：七言律诗

长江淡淡树疏疏，扫却闲庭即故居。虫入暗床频促织，萤穿虚壁屡翻书。破除暮色惟荒菊，荐送秋华有嫩蔬。料得故园分社酒，小苞青橘四腮鲈。
浣沙秋日五首·其二
作者：周弼
朝代：宋
体裁：七言律诗

当前滩号西施碛，对碛看秋得句清。五色悬门秦一尉，六经充栋汉诸生。石丛细火团荒砌，野蔓疏金出废城。目送浣沙人去后，又闻街鼓报新晴。
浣沙秋日五首·其二
作者：周弼
朝代：宋

當前灘號西施磧，對磧看秋得句清。
五色懸門秦一尉，六經充棟漢諸生。
石叢細火團荒砌，野蔓疏金出廢城。
目送浣沙人去後，又聞街鼓報新晴。
浣沙秋日五首·其五
作者：周弼
朝代：宋
体裁：七言律诗

清溪楼阁暮沉沉，不觉登临夜欲深。几处捲帘催酒笛，谁家闭户捣衣砧。一朝野雾三朝湿，十日江天九日阴。暗喜碍人公事少，自来收拾送秋吟。
浣沙秋日五首·其五
作者：周弼
朝代：宋

清溪樓閣暮沉沉，不覺登臨夜欲深。
幾處捲簾催酒笛，誰家閉戶搗衣砧。
一朝野霧三朝濕，十日江天九日陰。
暗喜礙人公事少，自來收拾送秋吟。
浣沙秋日五首·其四
作者：周弼
朝代：宋

自惭尸素尝多暇，未放秋风变楚颜。
一梦别离抛白水，三年端的守青山。
野鷄避鹘遮雏去，沙翮衔鱼趁母还。
纵有乱愁消遣尽，淡云残日共人闲。
浣沙秋日五首·其四
作者：周弼
朝代：宋

自惭尸素尝多暇，未放秋风变楚颜。一梦别离抛白水，三年端的守青山。野鸡避鹘遮雏去，沙翮衔鱼趁母还。纵有乱愁消遣尽，淡云残日共人闲。
浣沙秋日五首·其四
作者：周弼
朝代：宋

自慙尸素嘗多暇，未放秋風變楚顔。
一夢別離拋白水，三年端的守青山。
野鷄避鶻遮雛去，沙翮銜魚趁母還。
縱有亂愁消遣盡，淡雲殘日共人閑。
浣溪沙
作者：周弼
朝代：宋

朴朴精神的的香。荼コ一朵晓来妆。雏莺叶底学宫商。
著意劝人须尽醉，扶头中酒又何妨。绿窗花影日偏长。
浣溪沙
作者：周弼
朝代：宋
体裁：词

朴朴精神的的香。
荼縻一朵晓来妆。
雏莺叶底学宫商。
著意劝人须尽醉，扶头中酒又何妨。
绿窗花影日偏长。
浣溪沙
作者：周弼
朝代：宋

朴朴精神的的香。荼蘼一朵晓来妆。雏莺叶底学宫商。著意劝人须尽醉，扶头中酒又何妨。绿窗花影日偏长。
浣溪沙
作者：周弼
朝代：宋

樸樸精神的的香。荼縻一朵曉來妝。雛鶯葉底學宮商。著意勸人須盡醉，扶頭中酒又何妨。綠窗花影日偏長。
浣溪沙·朴朴精神的的香
作者：周弼
朝代：宋

朴朴精神的的香。
荼縻一朵晓来妆。
雏莺叶底学宫商。
着意劝人须尽醉，扶头中酒又何妨。
绿窗花影日偏长。
浮远
作者：周弼
朝代：宋
体裁：七言律诗

横障瀰漫恃此丘，长江东骛转湍流。波间去海无多里，沙际铺淮辄数州。风势起花山郭暗，潮声侵树野田浮。无由望彻苍茫外，回首斜阳总是愁。
浮遠
作者：周弼
朝代：宋

橫障瀰漫恃此丘，長江東騖轉湍流。
波間去海無多里，沙際鋪淮輒數州。
風勢起花山郭暗，潮聲侵樹野田浮。
無由望徹蒼茫外，回首斜陽總是愁。
海棠
作者：周弼
朝代：宋

海棠最佳須老叢，遠及百年花始紅。
歷看名葩此爲盛，剛柯硬葉交相映。
倚石攢青二三丈，雨膏倒吸胭脂上。
仿佛璇霄發曙光，細族蓬萊綉旗仗。
露欲收珠色轉深，香玉萬顆藏春陰。
輕風欲透紫絲障，一片朝霞傾入林。
鳳城多少栽花處，低嫩俱無可觀樹。
相對令人憶故山，年年雕萼掃朱欄。
只今惟有溪童在，應放高枝棲白鷴。
海棠
作者：周弼
朝代：宋

海棠最佳须老丛，远及百年花始红。
历看名葩此为盛，刚柯硬叶交相映。
倚石攒青二三丈，雨膏倒吸胭脂上。
仿佛璇霄发曙光，细族蓬莱绣旗仗。
露欲收珠色转深，香玉万颗藏春阴。
轻风欲透紫丝障，一片朝霞倾入林。
凤城多少栽花处，低嫩俱无可观树。
相对令人忆故山，年年雕萼扫朱栏。
只今惟有溪童在，应放高枝栖白鷴。
海棠
作者：周弼
朝代：宋

海棠最佳须老丛，远及百年花始红。历看名葩此为盛，刚柯硬叶交相映。倚石攒青二三丈，雨膏倒吸胭脂上。仿佛璇霄发曙光，细族蓬莱绣旗仗。露欲收珠色转深，香玉万颗藏春阴。轻风欲透紫丝障，一片朝霞倾入林。凤城多少栽花处，低嫩俱无可观树。相对令人忆故山，年年雕萼扫朱栏。只今惟有溪童在，应放高枝栖白鹇。
游道场山遇雨
作者：周弼
朝代：宋

飘然久作登临想，才遇名山雨亦游。林尾乱声犹间响，枝头残滴未全收。濯翻野竹从教亸，冲落岩花放出流。欲把姓名书石上，几回拈笔又成休。
游道场山遇雨
作者：周弼
朝代：宋

飘然久作登临想，纔遇名山雨亦游。
林尾乱声犹间响，枝头残滴未全收。
濯翻野竹从教軃，衝落岩花放出流。
欲把姓名书石上，几回拈笔又成休。
湘东苑
作者：周弼
朝代：宋

湘东王好开芳甸，亭台环绕朱栏遍。
就中应教谁最多，庾信江淹日欢宴。
七十里围高木栅，花柳烧残少颜色。
取次华林建邺边，奚不移归帝王宅。
曾经行处苹芜漫，頼此名存悉歆羡。
安知飞来不是旧时鶑，舞去都非昔年燕。
风擘残桃过短墙，更无人管任斜阳。
惜春犹有伤心者，认作徐娘半面粧。
湘东苑
作者：周弼
朝代：宋

湘东王好开芳甸，亭台环绕朱栏遍。就中应教谁最多，庾信江淹日欢宴。七十里围高木栅，花柳烧残少颜色。取次华林建邺边，奚不移归帝王宅。曾经行处蘋芜漫，赖此名存悉歆羡。安知飞来不是旧时莺，舞去都非昔年燕。风擘残桃过短墙，更无人管任斜阳。惜春犹有伤心者，认作徐娘半面妆。
湘東苑
作者：周弼
朝代：宋

湘東王好開芳甸，亭臺環繞朱欄遍。
就中應教誰最多，庾信江淹日歡宴。
七十里圍高木柵，花柳燒殘少顔色。
取次華林建鄴邊，奚不移歸帝王宅。
曾經行處蘋蕪漫，頼此名存悉歆羨。
安知飛來不是舊時鶑，舞去都非昔年燕。
風擘殘桃過短牆，更無人管任斜陽。
惜春猶有傷心者，認作徐娘半面粧。
溧阳桃花
作者：周弼
朝代：宋
体裁：七言绝句

见说谪仙曾到此，东风千树锁雕墙。游人偏向花间酹，雨湿春泥喷酒香。
溧陽桃花
作者：周弼
朝代：宋

見說謫仙曾到此，東風千樹鎖雕牆。
游人偏向花間酹，雨濕春泥噴酒香。
溪亭話別
作者：周弼
朝代：宋

芳時談古調，霅浦少人同。
化日桃花外，歸船便隔春。
溪亭话别
作者：周弼
朝代：宋
体裁：五言绝句

芳时谈古调，霅浦少人同。化日桃花外，归船便隔春。
溪館送別
作者：周弼
朝代：宋

旅館成佳集，臨觴送遠征。
厨煙含燭焰，溪雨奪琴聲。
愁動草邊色，恨牽花外情。
明朝過平望，應念隔春更。
溪馆送别
作者：周弼
朝代：宋
体裁：五言律诗

旅馆成佳集，临觞送远征。厨烟含烛焰，溪雨夺琴声。愁动草边色，恨牵花外情。明朝过平望，应念隔春更。
灵岩上方
作者：周弼
朝代：宋

嵯峨楼观青山头，昔曾避暑离宫游。
吴王旌旆堕冥漠，至今古木涵清秋。
谁听白纻歌声接，细扑飞尘石榴叶。
银烛吹灰别泪残，夜半虚廊响行屧。
美人何处凝娇魂，五色定化蝴蝶翻。
几人深闺有余怨，当昼巨栎号惊猿。
千年惟见春风在，绿草虽存颜色改。
寂寞栏干绕断肠，满径寒香不堪采。
朝云为我光徘徊，须臾径入姑苏台。
遗踪灭迹竟难望，叶落空林归鸟哀。
灵岩上方
作者：周弼
朝代：宋

嵯峨楼观青山头，昔曾避暑离宫游。吴王旌旆堕冥漠，至今古木涵清秋。谁听白纻歌声接，细扑飞尘石榴叶。银烛吹灰别泪残，夜半虚廊响行屧。美人何处凝娇魂，五色定化蝴蝶翻。几人深闺有馀怨，当昼巨栎号惊猿。千年惟见春风在，绿草虽存颜色改。寂寞栏干绕断肠，满径寒香不堪采。朝云为我光徘徊，须臾径入姑苏台。遗踪灭迹竟难望，叶落空林归鸟哀。
灵竺寺
作者：周弼
朝代：宋

不因纯孝者，古寺若为安。壁彩蜗游遍，炉香鼠踏残。钟声嘶破梃，幡影飐危竿。尚恐冬生笋，时来竹外看。
灵竺寺
作者：周弼
朝代：宋

不因纯孝者，古寺若为安。
壁彩蜗游遍，炉香鼠踏残。
钟声嘶破梃，旛影飐危竿。
尚恐冬生笋，时来竹外看。
烏衣巷
作者：周弼
朝代：宋

日落凭欄感慨頻，長干橋畔冷殘春。
桑田蕪沒徒多事，蘭玉叢生更幾人。
風暖影翻花外燕，雨多痕蝕草間麟。
堪嗟羣從成功後，不及鍾山一尉神。
烟中梅
作者：周弼
朝代：宋

冷花疎蕊竹间横，浅薄笼烟淡作晴。
怊怅野桥春水断，几回相见不分明。
烟中梅
作者：周弼
朝代：宋

冷花疏蕊竹间横，浅薄笼烟淡作晴。怊怅野桥春水断，几回相见不分明。
烟波亭避暑
作者：周弼
朝代：宋

澄江横匹练，月洗黄罗扇。
捲尽白云衣，常星撒沙见。
天低欲就人，夜色凝深淀。
欻吸动微光，时絣斗间线。
凉亭逼旷野，轩楹敞三面。
万象悉铺陈，随机互迁变。
十岁逃虚空，得此方一遍。
相对坐谈玄，终宵亦无倦。
只恐骎骎催晓箭，涌上东方老铜片。
须着干求大帝君，莫使阳乌眼睛转。
烟波亭避暑
作者：周弼
朝代：宋

澄江横匹练，月洗黄罗扇。捲尽白云衣，常星撒沙见。天低欲就人，夜色凝深淀。欻吸动微光，时絣斗间线。凉亭逼旷野，轩楹敞三面。万象悉铺陈，随机互迁变。十岁逃虚空，得此方一遍。相对坐谈玄，终宵亦无倦。只恐骎骎催晓箭，涌上东方老铜片。须著干求大帝君，莫使阳乌眼睛转。
煙中梅
作者：周弼
朝代：宋

冷花疎蕊竹間橫，淺薄籠煙淡作晴。
怊悵野橋春水斷，幾回相見不分明。
煙波亭避暑
作者：周弼
朝代：宋

澄江橫匹練，月洗黄羅扇。
捲盡白雲衣，常星撒沙見。
天低欲就人，夜色凝深淀。
欻吸動微光，時絣斗間線。
凉亭逼曠野，軒楹敞三面。
萬象悉鋪陳，隨機互遷變。
十歲逃虛空，得此方一遍。
相對坐談玄，終宵亦無倦。
只恐駸駸催曉箭，湧上東方老銅片。
須著干求大帝君，莫使陽烏眼睛轉。
爲僧曇芳賦草堂
作者：周弼
朝代：宋

把詩從我者，多是剡中僧。
結屋何山塢，當門幾樹藤。
地寒常带雪，溪峻不留冰。
贈爾新吟去，歸題木葉層。
牡丹
作者：周弼
朝代：宋

江南牡丹凡有几，德安打头歙为二。金陵旧物间有之，池阳吴郡皆居次。地近京畿种偏好，鄂城栽接不草草。舂土筛泥绕画栏，石甃方坛净如扫。当头第一带鞓红，腻紫娇黄别作丛。盘盂擎出最迎日，碧玉万片藏春风。宝叶丝丝带缕金，锦斑酒晕间攒心。翻腾栀茜乱朱粉，样各数名分浅深。低树犹高五六尺，花重刚枝反无力。迥出层阴转耐看，始悟年深有真色。晚添细雪来相簇，露醒香魂冷方浴。倚柱黄昏眼倍明，顿觉夜阑须秉烛。洛水芳林应更多，不禁飞雨洗铜驼。酥煎送酒有人在，草没故园无柰何。莫对馀春起叹嗟，最难保守是繁华。君看南渡百年内，看到子孙能几家。
牡丹
作者：周弼
朝代：宋

江南牡丹凡有几，德安打头歙为二。
金陵旧物间有之，池阳吴郡皆居次。
地近京畿种偏好，鄂城栽接不草草。
舂土筛泥绕画栏，石甃方坛浄如扫。
当头第一带鞓红，腻紫娇黄别作丛。
盘盂擎出最迎日，碧玉万片藏春风。
宝叶丝丝带缕金，锦斑酒晕间攒心。
翻腾栀茜乱朱粉，样各数名分浅深。
低树犹高五六尺，花重刚枝反无力。
迥出层阴转耐看，始悟年深有真色。
晚添细雪来相簇，露醒香魂冷方浴。
倚柱黄昏眼倍明，顿觉夜阑须秉烛。
洛水芳林应更多，不禁飞雨洗铜驼。
酥煎送酒有人在，草没故园无柰何。
莫对余春起嘆嗟，最难保守是繁华。
君看南渡百年内，看到子孙能几家。
牡丹
作者：周弼
朝代：宋

江南牡丹凡有幾，德安打頭歙爲二。
金陵舊物間有之，池陽吳郡皆居次。
地近京畿種偏好，鄂城栽接不草草。
舂土篩泥繞畫欄，石甃方壇浄如掃。
當頭第一带鞓紅，膩紫嬌黄別作叢。
盤盂擎出最迎日，碧玉萬片藏春風。
寶葉絲絲带縷金，錦斑酒暈間攢心。
翻騰梔茜亂朱粉，樣各數名分淺深。
低樹猶高五六尺，花重剛枝反無力。
迥出層陰轉耐看，始悟年深有真色。
晚添細雪來相簇，露醒香魂冷方浴。
倚柱黄昏眼倍明，頓覺夜闌須秉燭。
洛水芳林應更多，不禁飛雨洗銅駝。
酥煎送酒有人在，草沒故園無柰何。
莫對餘春起嘆嗟，最難保守是繁華。
君看南渡百年內，看到子孫能幾家。
琵琶亭
作者：周弼
朝代：宋

萧萧枫林青，杂出间椅槚。尚思送行舟，系此木叶下。云开星垂山，水荡月在野。江空夜枨枨，泪复谁满把。汀洲泥沙换，葭苇颜色假。变迁斐然殊，感慨益以寡。黄烟飞高桅，绛雪当道洒。馀春去不尽，并放湓浦泻。岂无夜深弹，寂寞少听者。尚有沙滩人，时时说司马。
琵琶亭
作者：周弼
朝代：宋

萧萧枫林青，杂出间椅槚。
尚思送行舟，繫此木叶下。
云开星垂山，水荡月在野。
江空夜枨枨，泪復谁满把。
汀洲泥沙换，葭苇颜色假。
变迁斐然殊，感慨益以寡。
黄烟飞高桅，绛雪当道洒。
余春去不尽，併放湓浦泻。
岂无夜深弹，寂寞少听者。
尚有沙滩人，时时说司马。
琵琶亭
作者：周弼
朝代：宋

蕭蕭楓林青，雜出間椅檟。
尚思送行舟，繫此木葉下。
雲開星垂山，水蕩月在野。
江空夜棖棖，淚復誰滿把。
汀洲泥沙換，葭葦顔色假。
變遷斐然殊，感慨益以寡。
黄煙飛高桅，絳雪當道灑。
餘春去不盡，併放湓浦瀉。
豈無夜深彈，寂寞少聽者。
尚有沙灘人，時時說司馬。
甫里觀
作者：周弼
朝代：宋

天隨清調何人繼，幸有荒村故宅存。
橘上蠹蟲應屢變，草間眠鴨尚能言。
池亭暮雪兼風起，籬落春潮带雨渾。
人啖菊苗終竟別，屠沽猶自不登門。
甫里观
作者：周弼
朝代：宋
体裁：七言律诗

天随清调何人继，幸有荒村故宅存。橘上蠹虫应屡变，草间眠鸭尚能言。池亭暮雪兼风起，篱落春潮带雨浑。人啖菊苗终竟别，屠沽犹自不登门。
甲申岁解官归故居有以书相问者
作者：周弼
朝代：宋
体裁：五言律诗

近凭筇竹杖，处处作生涯。独采傍溪药，自看临水花。爱云因北望，对日任西斜。惟有双蝴蝶，相随直到家。
甲申歲解官歸故居有以書相問者
作者：周弼
朝代：宋

近憑筇竹杖，處處作生涯。
獨採傍溪藥，自看臨水花。
愛雲因北望，對日任西斜。
惟有雙蝴蝶，相隨直到家。
留別唐棲雲泉上人
作者：周弼
朝代：宋

水宿唐棲寺，何緣更浹旬。
千山今日路，三歲異鄉人。
小殿眠身佛，空廊折臂神。
歸時重作禮，又拂一番塵。
留别唐栖云泉上人
作者：周弼
朝代：宋
体裁：五言律诗

水宿唐栖寺，何缘更浃旬。千山今日路，三岁异乡人。小殿眠身佛，空廊折臂神。归时重作礼，又拂一番尘。
留題唐棲寺
作者：周弼
朝代：宋

僧房十日相留戀，爲怯生寒未到家。
插岸斷冰妨蕩槳，入簷飛雪助煎茶。
香臺穴碎逃秋蟻，古殿巢翻失暮鴉。
惟有溪梅最禁耐，傍籬爭發向陽花。
留题唐栖寺
作者：周弼
朝代：宋
体裁：七言律诗

僧房十日相留恋，为怯生寒未到家。插岸断冰妨荡桨，入檐飞雪助煎茶。香台穴碎逃秋蚁，古殿巢翻失暮鸦。惟有溪梅最禁耐，傍篱争发向阳花。
白羊
作者：周弼
朝代：宋

路隔一重溪，山深客易危。
驛亭惟有額，官堠盡無碑。
竹掛黄身虺，林香白面狸。
得船爭欲渡，先奔槿花籬。
白羊
作者：周弼
朝代：宋
体裁：五言律诗

路隔一重溪，山深客易危。驿亭惟有额，官堠尽无碑。竹挂黄身虺，林香白面狸。得船争欲渡，先奔槿花篱。
真娘墓
作者：周弼
朝代：宋

青鳥傳書渡海遲，亂山衰草葬蛾眉。
錦囊消歇餘香在，狼藉春風荳蔻枝。
真娘墓
作者：周弼
朝代：宋

青鸟传书渡海迟，乱山衰草葬蛾眉。
锦囊消歇余香在，狼藉春风荳蔻枝。
真娘墓
作者：周弼
朝代：宋

青鸟传书渡海迟，乱山衰草葬蛾眉。锦囊消歇馀香在，狼藉春风豆蔻枝。
石塘
作者：周弼
朝代：宋
体裁：五言律诗

水陆尽经过，地暄晴更和。鸟声临水近，人影向桥多。细雪倾残橘，轻冰脆立荷。少为盐米计，听彻竹枝歌。
石塘
作者：周弼
朝代：宋

水陸盡經過，地暄晴更和。
鳥聲臨水近，人影向橋多。
細雪傾殘橘，輕冰脆立荷。
少爲鹽米計，聽徹竹枝歌。
石头城
作者：周弼
朝代：宋
体裁：七言律诗

点点凝烟望未收，六朝遗迹遍荒丘。自从绛阙雄江面，谁把朱泥染石头。岗断晓榛双阜虎，岸长春草一滩鸥。诸公多少新亭恨，不是知心莫上楼。
石鍾寺
作者：周弼
朝代：宋

山前削成面，山後不露骨。
何人戀巢居，結屋寄突兀。
多風鎖寒殿，頻雨閉石窟。
筍透獅子傾，草蔽鴟吻沒。
髑髏串胡神，纓絡纏古佛。
熹燈影摧殘，槁柏香蓬馞。
丹葉夏猶在，綠樹暑未發。
坳徑鳴秋蛩，閑階起蒼鶻。
僧衣莓苔侵，齋鉢野菜掘。
梵庋止數卷，矧能備巾拂。
奔波道塗間，體倦神屢竭。
大險阨在前，醉夢魂恍惚。
信陋獲安處，不勝塵土汩。
經房晚棲禪，殆亦未易忽。
鐵鳳終日叫，心頗惡此物。
欲去欲住間，征帆已超越。
石钟寺
作者：周弼
朝代：宋
体裁：古风

山前削成面，山后不露骨。何人恋巢居，结屋寄突兀。多风锁寒殿，频雨闭石窟。笋透狮子倾，草蔽鸱吻没。髑髅串胡神，缨络缠古佛。熹灯影摧残，槁柏香蓬馞。丹叶夏犹在，绿树暑未发。坳径鸣秋蛩，闲阶起苍鹘。僧衣莓苔侵，斋钵野菜掘。梵庋止数卷，矧能备巾拂。奔波道涂间，体倦神屡竭。大险阨在前，醉梦魂恍惚。信陋获安处，不胜尘土汩。经房晚栖禅，殆亦未易忽。铁凤终日叫，心颇恶此物。欲去欲住间，征帆已超越。
石頭城
作者：周弼
朝代：宋

點點凝煙望未收，六朝遺迹遍荒丘。
自從絳闕雄江面，誰把朱泥染石頭。
崗斷曉榛雙阜虎，岸長春草一灘鷗。
諸公多少新亭恨，不是知心莫上樓。
禹穴
作者：周弼
朝代：宋

若有藏瘗空山中，谁人反闭玉笥峰。
虎潈不得不启封，立石缭之应万重。
不知灵变从何发，爆然夜半横分裂。
但留一线与人窥，未放白云全漏泄。
古木苍藤闭莫开，穴中惟听走风雷。
神仙必有便门出，得见飈轮自往来。
禹穴
作者：周弼
朝代：宋

若有藏瘗空山中，谁人反闭玉笥峰。虎潈不得不启封，立石缭之应万重。不知灵变从何发，爆然夜半横分裂。但留一线与人窥，未放白云全漏泄。古木苍藤闭莫开，穴中惟听走风雷。神仙必有便门出，得见飙轮自往来。
禹穴
作者：周弼
朝代：宋

若有藏瘞空山中，誰人反閉玉笥峰。
虎潈不得不啟封，立石繚之應萬重。
不知靈變從何發，爆然夜半橫分裂。
但留一線與人窺，未放白雲全漏泄。
古木蒼藤閉莫開，穴中惟聽走風雷。
神仙必有便門出，得見飈輪自往來。
秀野
作者：周弼
朝代：宋
体裁：七言律诗

小作幽园傍宅开，只须数亩占楼台。石移林屋秋云至，水带松江暮雨来。径草散香迎过屐，砌花分影荫流杯。人家园圃应无数，不似君能日几回。
秀野
作者：周弼
朝代：宋

小作幽園傍宅開，只須數畝占樓臺。
石移林屋秋雲至，水带松江暮雨來。
徑草散香迎過屐，砌花分影蔭流盃。
人家園圃應無數，不似君能日幾回。
秋夜
作者：周弼
朝代：宋

山門半掩浮雲闕，古道人稀芳草歇。
夜深零露滴秋香，幽人獨步青蘿月。
秋夜
作者：周弼
朝代：宋
体裁：七言绝句

山门半掩浮云阙，古道人稀芳草歇。夜深零露滴秋香，幽人独步青萝月。
秋屏
作者：周弼
朝代：宋

好山多变态，排列在檐楹。平熨澄江练，横铺列嶂屏。石烟寒绕寺，山雨暗离汀。有意携溪枕，眠看直到醒。
秋屏
作者：周弼
朝代：宋

好山多变态，排列在檐楹。
平熨澄江练，横铺列嶂屏。
石烟寒遶寺，山雨暗离汀。
有意携溪枕，眠看直到醒。
秋屏
作者：周弼
朝代：宋

好山多變態，排列在簷楹。
平熨澄江練，橫鋪列嶂屏。
石煙寒遶寺，山雨暗離汀。
有意携溪枕，眠看直到醒。
秋日馬上
作者：周弼
朝代：宋

本無謀略强談兵，每愧臨邊病未能。
筋力豈知猶可喜，一鞍千里到江陵。
秋日马上
作者：周弼
朝代：宋
体裁：七言绝句

本无谋略强谈兵，每愧临边病未能。筋力岂知犹可喜，一鞍千里到江陵。
罗家洲
作者：周弼
朝代：宋

对港近村俱有路，扁舟倍觉往来频。
入秋破褐惟存线，尽日收钱不满缗。
远岸冷沙衔坠叶，浅滩寒水卧枯苹。
未知行役何时断，纵使更深亦唤人。
罗家洲
作者：周弼
朝代：宋

对港近村俱有路，扁舟倍觉往来频。入秋破褐惟存线，尽日收钱不满缗。远岸冷沙衔坠叶，浅滩寒水卧枯蘋。未知行役何时断，纵使更深亦唤人。
羅家洲
作者：周弼
朝代：宋

對港近村俱有路，扁舟倍覺往來頻。
入秋破褐惟存線，盡日收錢不滿緡。
遠岸冷沙銜墜葉，淺灘寒水卧枯蘋。
未知行役何時斷，縱使更深亦喚人。
聞友人過吳
作者：周弼
朝代：宋

詩囊掛在船篷上，吟過江楓落葉中。
爲恐吳牋題不盡，秋風先燥數堆紅。
聞雁
作者：周弼
朝代：宋

此是衡陽第幾羣，寂寥偏雜雨聲聞。
如今遠道多矰繳，莫厭高飛入暮雲。
胥門
作者：周弼
朝代：宋

蘆葦蕭蕭生晚潮，伍員何地更吹簫。
夕陽自逐寒鴉去，萬片宮花共寂寥。
胥门
作者：周弼
朝代：宋
体裁：七言绝句

芦苇萧萧生晚潮，伍员何地更吹箫。夕阳自逐寒鸦去，万片宫花共寂寥。
舟次黄鶴磯
作者：周弼
朝代：宋

俯爲江山特地來，勢須時暫走塵埃。
稍閑便著携官酒，一酹吳王舊釣臺。
舟次黄鹤矶
作者：周弼
朝代：宋

俯为江山特地来，势须时暂走尘埃。
稍闲便着携官酒，一酹吴王旧钓台。
舟次黄鹤矶
作者：周弼
朝代：宋

俯为江山特地来，势须时暂走尘埃。稍闲便著携官酒，一酹吴王旧钓台。
荻港
作者：周弼
朝代：宋

波眼沄沄浪复轻，稍苏羁束过清明。倩人觅路先寻酒，久客怀乡始见饧。松下紫芽肥野菜，竹间青叶带山樱。自从一别齐安后，直到今朝始听莺。
荻港
作者：周弼
朝代：宋

波眼沄沄浪復輕，稍甦羈束過清明。
倩人覓路先尋酒，久客懷鄉始見餳。
松下紫芽肥野菜，竹間青葉带山櫻。
自從一別齊安後，直到今朝始聽鶑。
荻港
作者：周弼
朝代：宋

波眼沄沄浪復轻，稍苏羁束过清明。
倩人觅路先寻酒，久客怀乡始见饧。
松下紫芽肥野菜，竹间青叶带山樱。
自从一别齐安后，直到今朝始听鶑。
菩提废寺
作者：周弼
朝代：宋
体裁：五言律诗

野寺孤僧住，当春亦掩扉。晓钟三板去，昏杵一盂归。古屋垂山榧，幽窗养石韦。未容行客憩，荒树雨鸠飞。
菩提廢寺
作者：周弼
朝代：宋

野寺孤僧住，當春亦掩扉。
曉鍾三板去，昏杵一盂歸。
古屋垂山榧，幽窗養石韋。
未容行客憩，荒樹雨鳩飛。
菰菜
作者：周弼
朝代：宋

江边野滩多老菰，抽心作穗秋满湖。拂开细谷芒敷舒，中有一米连三稃。剖之粒粒皆尖小，整齐远过占城稻。不烦舂簸即晨炊，更胜青精颜色好。寻常艰得此欣逢，默计五升当百丛。雨多水长倍加益，十里定收三十钟。野人获之亦自足，何用虚靡太仓粟。连日秋风思故乡，况复家田有茅屋。坠网重腮鲈已鲜，莼丝牵叶又流涎。急归收穫蘋溪畔，细拨芦花撑钓船。
菰菜
作者：周弼
朝代：宋

江边野滩多老菰，抽心作穗秋满湖。
拂开细谷芒敷舒，中有一米连三稃。
剖之粒粒皆尖小，整齐远过占城稻。
不烦舂簸即晨炊，更胜青精颜色好。
寻常艰得此欣逢，默计五升当百丛。
雨多水长倍加益，十里定收三十钟。
野人获之亦自足，何用虚靡太仓粟。
连日秋风思故乡，况復家田有茅屋。
坠网重腮鲈已鲜，莼丝牵叶又流涎。
急归收穫苹溪畔，细拨芦花撑钓船。
菰菜
作者：周弼
朝代：宋

江邊野灘多老菰，抽心作穗秋滿湖。
拂開細穀芒敷舒，中有一米連三稃。
剖之粒粒皆尖小，整齊遠過占城稻。
不煩舂簸即晨炊，更勝青精顔色好。
尋常艱得此欣逢，默計五升當百叢。
雨多水長倍加益，十里定收三十鍾。
野人獲之亦自足，何用虛靡太倉粟。
連日秋風思故鄉，况復家田有茅屋。
墜網重腮鱸已鮮，蓴絲牽葉又流涎。
急歸收穫蘋溪畔，細撥蘆花撐釣船。
萧山县下遇雨二首
作者：周弼
朝代：宋

年来沙涨卒难消，更觉西兴渡口遥。冷坐看他骑骒马，半鞍泥水踏春潮。悠悠心厌出江沙，过得丘亭转落斜。村店自知行客倦，劝尝新酒卖甜瓜。
萧山县下遇雨二首·其一
作者：周弼
朝代：宋
体裁：七言绝句

年来沙涨卒难消，更觉西兴渡口遥。冷坐看他骑骒马，半鞍泥水踏春潮。
萧山县下遇雨二首·其二
作者：周弼
朝代：宋
体裁：七言绝句

悠悠心厌出江沙，过得丘亭转落斜。村店自知行客倦，劝尝新酒卖甜瓜。
落梅
作者：周弼
朝代：宋
体裁：七言绝句

玉树分明照夕流，粉痕翻为碧苔留。三更枝上玲珑雨，乱滴寒香一夜愁。
落梅
作者：周弼
朝代：宋

玉樹分明照夕流，粉痕翻爲碧苔留。
三更枝上玲瓏雨，亂滴寒香一夜愁。
蕭山縣下遇雨二首·其一
作者：周弼
朝代：宋

年來沙漲卒難消，更覺西興渡口遥。
冷坐看他騎騍馬，半鞍泥水踏春潮。
蕭山縣下遇雨二首·其二
作者：周弼
朝代：宋

悠悠心厭出江沙，過得丘亭轉落斜。
村店自知行客倦，勸嘗新酒賣甜瓜。
蜡梅
作者：周弼
朝代：宋
体裁：七言绝句

爱花偏倩猎人寻，残雪偷春上棘林。山岸有谁先得见，冷香疏亚辟寒金。
蠟梅
作者：周弼
朝代：宋

愛花偏倩獵人尋，殘雪偷春上棘林。
山岸有誰先得見，冷香疏亞辟寒金。
行吟
作者：周弼
朝代：宋
体裁：七言律诗

独行沙岸不相携，准拟沿溪更渡溪。药蔓交加虫上下，柳花撩乱蝶高低。杖头晓伴春云石，屐齿晴翻夜雨泥。诗就随山为人写，等闲抽尽锦中题。
行吟
作者：周弼
朝代：宋

獨行沙岸不相携，準擬沿溪更渡溪。
藥蔓交加蟲上下，柳花撩亂蝶高低。
杖頭曉伴春雲石，屐齒晴翻夜雨泥。
詩就隨山爲人寫，等閑抽盡錦中題。
西湖初夏
作者：周弼
朝代：宋

花飛春減綠陰成，不住風光繞禁城。
山寺晚晴蟬欲噪，柳林猶囀數聲鶑。
西湖初夏
作者：周弼
朝代：宋

花飞春减绿阴成，不住风光绕禁城。山寺晚晴蝉欲噪，柳林犹啭数声莺。
西湖初夏
作者：周弼
朝代：宋

花飞春减绿阴成，不住风光绕禁城。
山寺晚晴蝉欲噪，柳林犹啭数声鶑。
西湖竹閣寺
作者：周弼
朝代：宋

精舍蕭疏近水凉，分明一徑綠沉槍。
就移山近湖皆隠，放出樓高寺倒藏。
春透露梢齊曲檻，曉翻風籜過脩牆。
長堤花盡人稀少，來聽蟬聲伴夕陽。
西湖竹阁寺
作者：周弼
朝代：宋

精舍萧疏近水凉，分明一径绿沉枪。
就移山近湖皆隐，放出楼高寺倒藏。
春透露梢齐曲槛，晓翻风箨过修墙。
长堤花尽人稀少，来听蝉声伴夕阳。
西湖竹阁寺
作者：周弼
朝代：宋

精舍萧疏近水凉，分明一径绿沉枪。就移山近湖皆隐，放出楼高寺倒藏。春透露梢齐曲槛，晓翻风箨过脩墙。长堤花尽人稀少，来听蝉声伴夕阳。
西湖竹阁寺
作者：周弼
朝代：宋

精舍萧疏近水凉，分明一径绿沉枪。
就移山近湖皆隠，放出楼高寺倒藏。
春透露梢齐曲槛，晓翻风箨过修墙。
长堤花尽人稀少，来听蝉声伴夕阳。
訪別
作者：周弼
朝代：宋

聖代吟家衆，無君衆體詩。
數奇官職見，心苦道途知。
積夢難相寄，流年自各悲。
金閨催製錦，又復向黄陂。
許市罩魚
作者：周弼
朝代：宋

網邊分得尾纖纖，腥却蓴絲莫厭嫌。
自有野人相料理，柳陰茅店一包鹽。
詠史二首·其一
作者：周弼
朝代：宋

一曲呼凰下九霄，石臺春靜海山遥。
周秦戰血縱橫盡，猶卧白雲吹洞簫。
詠史二首·其二
作者：周弼
朝代：宋

碧樹童童蔭屋廬，分明青蓋畫龍車。
南陽病叟成何事，便謂枯池活得魚。
誓節渡
作者：周弼
朝代：宋

仿佛經行地，還尋古渡邊。
山禽多白練，溪藥間黄連。
漠漠將晴雨，迢迢欲暝煙。
恍然驚夢醒，二十有三年。
誓节渡
作者：周弼
朝代：宋
体裁：五言律诗

仿佛经行地，还寻古渡边。山禽多白练，溪药间黄连。漠漠将晴雨，迢迢欲暝烟。恍然惊梦醒，二十有三年。
许市罩鱼
作者：周弼
朝代：宋
体裁：七言绝句

网边分得尾纤纤，腥却莼丝莫厌嫌。自有野人相料理，柳阴茅店一包盐。
访别
作者：周弼
朝代：宋

圣代吟家众，无君众体诗。数奇官职见，心苦道途知。积梦难相寄，流年自各悲。金闺催制锦，又复向黄陂。
访别
作者：周弼
朝代：宋

圣代吟家众，无君众体诗。
数奇官职见，心苦道途知。
积梦难相寄，流年自各悲。
金闺催制锦，又復向黄陂。
豐年行
作者：周弼
朝代：宋

長田一畝三石收，截茅作囤遮水牛。
馴雞塞籠彘牢滿，大兒看親女上頭。
里胥關門罷輸送，晴烏窺簷鼠沿棟。
瓦盆瓷缶息老身，還將孫子看迎神。
廟前擘紙青竹爆，餳糕粉魚夜祠竈。
贈僧仲寶月溪
作者：周弼
朝代：宋

幽棲深絕地，靜夜獨宜僧。
上下兩輪玉，中間一片冰。
影收懸罟索，光息過船燈。
獨坐觀心了，無由更小乘。
贈別水雲翁
作者：周弼
朝代：宋

離離雙鬢似秋蓬，慣逐沙鷗與斷鴻。
漂母磯頭春水闊，扁舟何處繫東風。
贈唐棲寺僧
作者：周弼
朝代：宋

山門寂寞唐棲寺，別去閑居又一年。
草暗暮田羣雁遠，花明春院一僧禪。
雲房夕磬浮清雨，水殿寒燈宿細煙。
作得詩成無寄處，幾回遥認隔溪船。
贈從古上人
作者：周弼
朝代：宋

山僧袖出新詩卷，字字馨香撲人面。
清晨何處展看來，捲得梅花兩三片。
贈野逸·其一
作者：周弼
朝代：宋

時康難售賈生醫，諫鼓無聲對落暉。
又報一年花信了，滿山鶗鴂送春歸。
贈野逸·其二
作者：周弼
朝代：宋

悠悠行路雪侵頭，擬出重關洗弊裘。
堤上忽逢憔悴客，背花停酒說通州。
贈雪林李和甫
作者：周弼
朝代：宋

忽地相逢便解顔，况兼終日看青山。
精神摘柳哦詩際，標度尋梅集句間。
春淡野橋孤艇遠，暮寒溪寺一鍾閑。
匆匆又作經旬別，兩處東風各閉關。
赠从古上人
作者：周弼
朝代：宋
体裁：七言绝句

山僧袖出新诗卷，字字馨香扑人面。清晨何处展看来，捲得梅花两三片。
赠僧仲宝月溪
作者：周弼
朝代：宋
体裁：五言律诗

幽栖深绝地，静夜独宜僧。上下两轮玉，中间一片冰。影收悬罟索，光息过船灯。独坐观心了，无由更小乘。
赠别水云翁
作者：周弼
朝代：宋

离离双鬓似秋蓬，惯逐沙鸥与断鸿。漂母矶头春水阔，扁舟何处系东风。
赠别水云翁
作者：周弼
朝代：宋

离离双鬓似秋蓬，惯逐沙鸥与断鸿。
漂母矶头春水阔，扁舟何处繫东风。
赠唐栖寺僧
作者：周弼
朝代：宋

山门寂寞唐栖寺，别去闲居又一年。
草暗暮田羣雁远，花明春院一僧禅。
云房夕磬浮清雨，水殿寒灯宿细烟。
作得诗成无寄处，几回遥认隔溪船。
赠唐栖寺僧
作者：周弼
朝代：宋

山门寂寞唐栖寺，别去闲居又一年。草暗暮田群雁远，花明春院一僧禅。云房夕磬浮清雨，水殿寒灯宿细烟。作得诗成无寄处，几回遥认隔溪船。
赠野逸
作者：周弼
朝代：宋

时康难售贾生医，谏鼓无声对落晖。又报一年花信了，满山鶗鴂送春归。悠悠行路雪侵头，拟出重关洗弊裘。堤上忽逢憔悴客，背花停酒说通州。
赠野逸·其一
作者：周弼
朝代：宋
体裁：七言绝句

时康难售贾生医，谏鼓无声对落晖。又报一年花信了，满山鶗鴂送春归。
赠野逸·其二
作者：周弼
朝代：宋
体裁：七言绝句

悠悠行路雪侵头，拟出重关洗弊裘。堤上忽逢憔悴客，背花停酒说通州。
赠雪林李和甫
作者：周弼
朝代：宋
体裁：七言律诗

忽地相逢便解颜，况兼终日看青山。精神摘柳哦诗际，标度寻梅集句间。春淡野桥孤艇远，暮寒溪寺一钟闲。匆匆又作经旬别，两处东风各闭关。
赵东麓归自房陵
作者：周弼
朝代：宋
体裁：五言律诗

一年辛苦后，收聚若为丰。摄职全无吏，携家仅有童。乳舂花下管，漆溜叶间筒。自此嬉游地，应须且浙中。
趙東麓歸自房陵
作者：周弼
朝代：宋

一年辛苦後，收聚若爲豐。
攝職全無吏，携家僅有童。
乳舂花下管，漆溜葉間筒。
自此嬉遊地，應須且浙中。
连珠
作者：周弼
朝代：宋
体裁：七言律诗

远望披裘日几回，可堪江上暮寒催。云飞旷野迎风断，雪洒长滩夹雨来。马踏野桥嘶破板，鸟迷村路立高桅。暂须移向疏篱泊，迁就惊春一树梅。
送人之京口
作者：周弼
朝代：宋
体裁：七言律诗

竞携书剑去纷纷，谁解登临对日曛。北道荆夔一江下，南朝徐兖二州分。高楼角晓鸣秋雨，远戍烽寒起暮云。莫把寻常望瓜步，恐惊边雁不堪闻。
送人之京口
作者：周弼
朝代：宋

競携書劍去紛紛，誰解登臨對日曛。
北道荆夔一江下，南朝徐兖二州分。
高樓角曉鳴秋雨，遠戍烽寒起暮雲。
莫把尋常望瓜步，恐驚邊雁不堪聞。
送人之汉上
作者：周弼
朝代：宋
体裁：七言绝句

旧来边塞自多尘，瘦草寒花强作春。见说连年更悽怆，乱萤随趁鬼迷人。
送人之汉上
作者：周弼
朝代：宋
体裁：七言律诗

木落千山怨别离，自知难驻马行蹄。上书季子穷归洛，献赋荀卿老向齐。驿店破旗秋雨细，戍楼残角夕阳低。袖藏秘策君门远，应望中原泣鼓鼙。
送人之漢上
作者：周弼
朝代：宋

木落千山怨別離，自知難駐馬行蹄。
上書季子窮歸洛，獻賦荀卿老向齊。
驛店破旗秋雨細，戍樓殘角夕陽低。
袖藏秘策君門遠，應望中原泣鼓鼙。
送人之漢上
作者：周弼
朝代：宋

舊來邊塞自多塵，瘦草寒花强作春。
見說連年更悽愴，亂螢隨趁鬼迷人。
送人之荆門
作者：周弼
朝代：宋

昔年此路達王畿，荒燒畬煙事已非。
山向崤函空北望，水隨江漢自東歸。
凄凉坂路征車遠，寂寞郵亭候火稀。
遥想思鄉怨岐路，杜鵑花發鷓鴣飛。
送人之荆门
作者：周弼
朝代：宋
体裁：七言律诗

昔年此路达王畿，荒烧畬烟事已非。山向崤函空北望，水随江汉自东归。凄凉坂路征车远，寂寞邮亭候火稀。遥想思乡怨岐路，杜鹃花发鹧鸪飞。
送人游西山
作者：周弼
朝代：宋

昔人深夜看星斗，镇压灵坛尚有符。偷写只应苍鼠惯，几行丹篆绕春芜。锁断寒蛟亦有神，冷波寒水病残身。谁收匙钥权相借，略放天池洗白鳞。抽铅点汞旧台荒，何处搜寻旧草堂。谁见洪崖最深处，一坑泥护石中黄。
送人游西山·其一
作者：周弼
朝代：宋
体裁：七言绝句

昔人深夜看星斗，镇压灵坛尚有符。偷写只应苍鼠惯，几行丹篆绕春芜。
送人游西山·其三
作者：周弼
朝代：宋
体裁：七言绝句

抽铅点汞旧台荒，何处搜寻旧草堂。谁见洪崖最深处，一坑泥护石中黄。
送人游西山·其二
作者：周弼
朝代：宋
体裁：七言绝句

锁断寒蛟亦有神，冷波寒水病残身。谁收匙钥权相借，略放天池洗白鳞。
送人游边
作者：周弼
朝代：宋
体裁：五言律诗

平世绝边筹，怜君古塞游。谁听蒯缑剑，虚弊黑貂裘。宵柝鸣荒戍，寒烽起废楼。到应先吊古，恸哭岘山头。
送人还姑苏
作者：周弼
朝代：宋
体裁：七言绝句

别十三年返故居，可怜世业半空虚。布囊惟有焦琴在，乞与秋风葬阖闾。
送人遊西山·其一
作者：周弼
朝代：宋

昔人深夜看星斗，鎮壓靈壇尚有符。
偷寫只應蒼鼠慣，幾行丹篆繞春蕪。
送人遊西山·其三
作者：周弼
朝代：宋

抽鉛點汞舊臺荒，何處搜尋舊草堂。
誰見洪崖最深處，一坑泥護石中黄。
送人遊西山·其二
作者：周弼
朝代：宋

鎖斷寒蛟亦有神，冷波寒水病殘身。
誰收匙鑰權相借，略放天池洗白鱗。
送人遊邊
作者：周弼
朝代：宋

平世絕邊籌，憐君古塞遊。
誰聽蒯緱劍，虛弊黑貂裘。
宵柝鳴荒戍，寒烽起廢樓。
到應先吊古，慟哭峴山頭。
送人還姑蘇
作者：周弼
朝代：宋

別十三年返故居，可憐世業半空虛。
布囊惟有焦琴在，乞與秋風葬闔閭。
送僧妙通游平江万寿
作者：周弼
朝代：宋
体裁：五言律诗

故乡离几日，何处蹑秋陵。梵叶床头树，唐衣壁面僧。雨花粘旧锡，风箨扫寒簦。新偈期相寄，呵弹破小乘。
送僧妙通遊平江萬壽
作者：周弼
朝代：宋

故鄉離幾日，何處躡秋陵。
梵葉床頭樹，唐衣壁面僧。
雨花粘舊錫，風籜掃寒簦。
新偈期相寄，呵彈破小乘。
送僧归旧隠
作者：周弼
朝代：宋
体裁：五言律诗

自言归去后，只在故山边。纱帽临溪盥，铜瓶傍水禅。昼闲松塔雨，春尽草堂烟。何故相抛舍，沉浮逐世缘。
送僧歸舊隠
作者：周弼
朝代：宋

自言歸去後，只在故山邊。
紗帽臨溪盥，銅瓶傍水禪。
晝閑松塔雨，春盡草堂煙。
何故相拋捨，沉浮逐世緣。
送友人持節嶺南
作者：周弼
朝代：宋

吳雲迢遞楚雲鮮，從此南征路幾千。
漢使五羊登嶺日，魯經三豕渡河年。
榕穿白草飛蠻雨，椒落黄芽起瘴煙。
待及戍瓜多載石，定無番貨入歸船。
送友人持节岭南
作者：周弼
朝代：宋
体裁：七言律诗

吴云迢递楚云鲜，从此南征路几千。汉使五羊登岭日，鲁经三豕渡河年。榕穿白草飞蛮雨，椒落黄芽起瘴烟。待及戍瓜多载石，定无番货入归船。
送姚希声令弟归剡中
作者：周弼
朝代：宋
体裁：五言律诗

客程何太急，岁月半途分。想暂归天姥，还来伴使君。晓吟千嶂雪，春思一江云。若再经过此，囊诗可得闻。
送姚希聲令弟歸剡中
作者：周弼
朝代：宋

客程何太急，歲月半途分。
想暫歸天姥，還來伴使君。
曉吟千嶂雪，春思一江雲。
若再經過此，囊詩可得聞。
送客
作者：周弼
朝代：宋
体裁：五言绝句

欲知行远近，细数杜鹃声。暗入苍山去，千闻是一程。
送客
作者：周弼
朝代：宋

欲知行遠近，細數杜鵑聲。
暗入蒼山去，千聞是一程。
送惟德上人还鼋溪
作者：周弼
朝代：宋

为爱林间寺，幽闲少是非。
因抛荜门业，来着稻田衣。
石蕨衝云细，山蔬腻雨肥。
禅居安稳后，更莫启柴扉。
送惟德上人还鼋溪
作者：周弼
朝代：宋

为爱林间寺，幽闲少是非。因抛荜门业，来著稻田衣。石蕨冲云细，山蔬腻雨肥。禅居安稳后，更莫启柴扉。
送惟德上人還黿溪
作者：周弼
朝代：宋

爲愛林間寺，幽閑少是非。
因拋蓽門業，來著稻田衣。
石蕨衝雲細，山蔬膩雨肥。
禪居安穩後，更莫啟柴扉。
送惠嵩上人住西山兰若
作者：周弼
朝代：宋

孤云无定迹，又入乱山居。
既息禅机稳，从教世网疏。
晓香岩屋像，寒呪石潭鱼。
待我寻诗境，看君坐隠庐。
送惠嵩上人住西山兰若
作者：周弼
朝代：宋

孤云无定迹，又入乱山居。既息禅机稳，从教世网疏。晓香岩屋像，寒咒石潭鱼。待我寻诗境，看君坐隐庐。
送惠嵩上人住西山蘭若
作者：周弼
朝代：宋

孤雲無定迹，又入亂山居。
既息禪機穩，從教世網疏。
曉香巖屋像，寒呪石潭魚。
待我尋詩境，看君坐隠廬。
送白判官
作者：周弼
朝代：宋

着书不就便相抛，远向襄州谒故交。
里舍千头无旧橘，客程三脊有荒茅。
买鱼村渡捐孤剑，沽酒山城解弊袍。
双鬓岂堪禁岁月，眼看归鳦又成巢。
送白判官
作者：周弼
朝代：宋

著书不就便相抛，远向襄州谒故交。里舍千头无旧橘，客程三脊有荒茅。买鱼村渡捐孤剑，沽酒山城解弊袍。双鬓岂堪禁岁月，眼看归鳦又成巢。
送白判官
作者：周弼
朝代：宋

著書不就便相拋，遠向襄州謁故交。
里舍千頭無舊橘，客程三脊有荒茅。
買魚村渡捐孤劍，沽酒山城解弊袍。
雙鬢豈堪禁歲月，眼看歸鳦又成巢。
送胡宗原还台山
作者：周弼
朝代：宋

故里杉松表，归程笋薤初。
杯多常失饭，囊罄只留书。
海墨收秦弃，山粮拾禹余。
古来仙隠者，多在赤城居。
送胡宗原还台山
作者：周弼
朝代：宋

故里杉松表，归程笋薤初。杯多常失饭，囊罄只留书。海墨收秦弃，山粮拾禹馀。古来仙隐者，多在赤城居。
送胡宗原還台山
作者：周弼
朝代：宋

故里杉松表，歸程筍薤初。
盃多常失飯，囊罄只留書。
海墨收秦棄，山糧拾禹餘。
古來仙隠者，多在赤城居。
送蒋云启之湘中
作者：周弼
朝代：宋
体裁：五言律诗

出门歧路分，愿往不辞勤。萤影侵湘月，蝉声隔楚云。频烧霜后箨，多饭雨中蕡。若过黄陵庙，椒浆奠小君。
送蔣雲啟之湘中
作者：周弼
朝代：宋

出門歧路分，願往不辭勤。
螢影侵湘月，蟬聲隔楚雲。
頻燒霜後籜，多飯雨中蕡。
若過黄陵廟，椒漿奠小君。
送覺新上人還越
作者：周弼
朝代：宋

古越多精藍，名僧遞相接。
青林瓶盂聚，丹壑樓觀疊。
今乘秋濤便，莫待寒雨涉。
何處聞鳴蛩，虛廊掃黄葉。
送觉新上人还越
作者：周弼
朝代：宋

古越多精蓝，名僧递相接。青林瓶盂聚，丹壑楼观叠。今乘秋涛便，莫待寒雨涉。何处闻鸣蛩，虚廊扫黄叶。
送觉新上人还越
作者：周弼
朝代：宋

古越多精蓝，名僧递相接。
青林瓶盂聚，丹壑楼观迭。
今乘秋涛便，莫待寒雨涉。
何处闻鸣蛩，虚廊扫黄叶。
送赵山台赴江阴
作者：周弼
朝代：宋
体裁：七言律诗

匆匆何事解朝衣，甫为君王领一麾。历考近来成故事，就迁长是未多时。寒更夜彻防淮柝，晓舶晴翻出海旗。不久赤蹄应已到，只须略赋练江诗。
送趙山臺赴江陰
作者：周弼
朝代：宋

匆匆何事解朝衣，甫爲君王領一麾。
歷考近來成故事，就遷長是未多時。
寒更夜徹防淮柝，曉舶晴翻出海旗。
不久赤蹄應已到，只須略賦練江詩。
送迁客
作者：周弼
朝代：宋
体裁：七言律诗

自谓别离难会面，如何此地又相寻。往来云物他乡意，轻薄风尘久客心。夜雨泥涂三里郭，夕阳烟火数家林。送君好去加餐饭，莫听哀猿彻晓吟。
送遷客
作者：周弼
朝代：宋

自謂別離難會面，如何此地又相尋。
往來雲物他鄉意，輕薄風塵久客心。
夜雨泥塗三里郭，夕陽煙火數家林。
送君好去加餐飯，莫聽哀猿徹曉吟。
送陈云崖游三衢
作者：周弼
朝代：宋

吟得诗成若等闲，为吾开尽锦囊斑。不专瘦岛元和末，要且长城大历间。帆入乱潮随涨水，帽冲残雪度危山。从今便少春游伴，才过新正可得还。
送陈云崖游三衢
作者：周弼
朝代：宋

吟得诗成若等闲，为吾开尽锦囊斑。
不专瘦岛元和末，要且长城大历间。
帆入乱潮随涨水，帽衝残雪度危山。
从今便少春游伴，纔过新正可得还。
送陳雲崖遊三衢
作者：周弼
朝代：宋

吟得詩成若等閑，爲吾開盡錦囊斑。
不專瘦島元和末，要且長城大曆間。
帆入亂潮隨漲水，帽衝殘雪度危山。
從今便少春游伴，纔過新正可得還。
送黄同甫
作者：周弼
朝代：宋
体裁：五言律诗

人生各有安，出易欲归难。古道春泥重，孤城暮雪寒。酒锋精似将，诗业远于官。野谷如堪饱，从君借鹖冠。
送黄同甫
作者：周弼
朝代：宋

人生各有安，出易欲歸難。
古道春泥重，孤城暮雪寒。
酒鋒精似將，詩業遠於官。
野穀如堪飽，從君借鶡冠。
逢僧文礼
作者：周弼
朝代：宋

空山落日又逢僧，雨杂尘灰满帽纹。但忆来时门不掩，麝香偷卧石床云。师说古香寮旧开，鲍照曾为惠休来。至今猿鹤犹知敬，静对寒星礼碧苔。
逢僧文礼·其一
作者：周弼
朝代：宋
体裁：七言绝句

空山落日又逢僧，雨杂尘灰满帽纹。但忆来时门不掩，麝香偷卧石床云。
逢僧文礼·其二
作者：周弼
朝代：宋
体裁：七言绝句

师说古香寮旧开，鲍照曾为惠休来。至今猿鹤犹知敬，静对寒星礼碧苔。
逢僧文禮·其一
作者：周弼
朝代：宋

空山落日又逢僧，雨雜塵灰滿帽紋。
但憶來時門不掩，麝香偷卧石床雲。
逢僧文禮·其二
作者：周弼
朝代：宋

師說古香寮舊開，鮑照曾爲惠休來。
至今猿鶴猶知敬，靜對寒星禮碧苔。
連珠
作者：周弼
朝代：宋

遠望披裘日幾回，可堪江上暮寒催。
雲飛曠野迎風斷，雪洒長灘夾雨來。
馬踏野橋嘶破板，鳥迷村路立高桅。
暫須移向疏籬泊，遷就驚春一樹梅。
遊道場山遇雨
作者：周弼
朝代：宋

飄然久作登臨想，纔遇名山雨亦遊。
林尾亂聲猶間響，枝頭殘滴未全收。
濯翻野竹從教軃，衝落巖花放出流。
欲把姓名書石上，幾回拈筆又成休。
道中有感
作者：周弼
朝代：宋

远程已过经行处，别有逶迤古道存。寺已寂寥犹有殿，水才穷尽又逢村。一株枯木人分路，十里飞花客过门。必竟悉依生处乐，不知何事别家园。
道中有感
作者：周弼
朝代：宋

远程已过经行处，别有逶迤古道存。
寺已寂寥犹有殿，水纔穷尽又逢村。
一株枯木人分路，十里飞花客过门。
必竟悉依生处乐，不知何事别家园。
道中有感
作者：周弼
朝代：宋

遠程已過經行處，別有逶迤古道存。
寺已寂寥猶有殿，水纔窮盡又逢村。
一株枯木人分路，十里飛花客過門。
必竟悉依生處樂，不知何事別家園。
道間偶成
作者：周弼
朝代：宋

彎彎田角路周遭，摘盡柔桑露淺蒿。
無限寂寥門半掩，一車偏健夕陽繰。
道间偶成
作者：周弼
朝代：宋
体裁：七言绝句

弯弯田角路周遭，摘尽柔桑露浅蒿。无限寂寥门半掩，一车偏健夕阳缲。
鄱阳湖
作者：周弼
朝代：宋

鄱阳湖浸东南境，有人曾量三十六万顷。
我昔乘槎渤澥间，眇视天溟坎蛙井。
浪何为而起于青云之底，日何为而碎于泥沙之裏。
太极初分一物无，天水相包若鸡子。
扬澜可供李白青州杓，彭蠡付与卢敖洗龟殻。
斗大孤山没处藏，斸取来搘鼎铛脚。
胸中八九吞云梦，似此蹄涔亦何用。
安得快意大荒之东东復东，指麾鱼鼈骑苍龙。
鄱阳湖
作者：周弼
朝代：宋

鄱阳湖浸东南境，有人曾量三十六万顷。我昔乘槎渤澥间，眇视天溟坎蛙井。浪何为而起于青云之底，日何为而碎于泥沙之里。太极初分一物无，天水相包若鸡子。扬澜可供李白青州杓，彭蠡付与卢敖洗龟壳。斗大孤山没处藏，斸取来支鼎铛脚。胸中八九吞云梦，似此蹄涔亦何用。安得快意大荒之东东复东，指麾鱼鳖骑苍龙。
鄱阳湖四十韵
作者：周弼
朝代：宋

巨浸连吴越，高躔直斗牛。
玄明开别府，江伯汇支流。
象纬元精逼，神姦秘怪裒。
番君疏带砺，彭蠡壮襟喉。
赴隙如无地，凭壖忽有州。
津涯逾写润，窟宅定刳幽。
岛认瀛鳌戴，涛疑阵马蒐。
珠跳怜雨驶，镜滑识风收。
树带乔枝隠，山余短碧浮。
窥觇疲罔象，睥睨忲阳侯。
漾月都迷皓，蒸云间作油。
涵濡均藻荇，冗长到{丷/八}鳅。
蜃幻晴嘘阁，龙腥夜拔湫。
万寻县圃玉，一带洞庭秋。
盈缩知谁纪，吞并似力揫。
鲤矜封赤鯶，龟笑斥朱眸。
嵌窦扶桑啮，珍文匠石锼。
鸥羣驯野客，蚖肆傲潜虬。
罟数筐零霰，樯轻弩激鍭。
孰分浮瓠澨，或讶绕蛇丘。
弦索延商妇，舽艭送莫愁。
陶朱诚得策，神禹想遗忧。
端称潺湲弄，非无隠伏搜。
豆分高下渚，苇视去来舟。
血脉干坤活，疮痍稼穑瘳。
披猖包息壤，琐碎略浮沤。
莲女婵娟棹，渔郎芼燥瓯。
有人搴绣被，无客傲鹴裘。
货贝穷干没，醪羞肃丐求。
束枯论沃釜，戒覆比倾辀。
众水杯盂外，他年吐纳尤。
鹊填功未议，鲸吸志应酬。
何事轻思济，吾防果未周。
阽危心骨醉，飘泊面颜羞。
敢计乘桴去，何知戴笠游。
片帆真扰扰，隻影转悠悠。
卑湿嗟梁傅，星霜挂魏牟。
劳歌惭孺子，破簏付平头。
乌豉缘莼置，黄粮为鲙谋。
清螺取归日，稳棹听夷犹。
鄱陽湖
作者：周弼
朝代：宋

鄱陽湖浸東南境，有人曾量三十六萬頃。
我昔乘槎渤澥間，眇視天溟坎蛙井。
浪何爲而起於青雲之底，日何爲而碎於泥沙之裏。
太極初分一物無，天水相包若雞子。
揚瀾可供李白青州杓，彭蠡付與盧敖洗龜殻。
斗大孤山沒處藏，斸取來搘鼎鐺脚。
胸中八九吞雲夢，似此蹄涔亦何用。
安得快意大荒之東東復東，指麾魚鼈騎蒼龍。
鄱陽湖四十韻
作者：周弼
朝代：宋

巨浸連吳越，高躔直斗牛。
玄明開別府，江伯匯支流。
象緯元精逼，神姦祕怪裒。
番君疏带礪，彭蠡壯襟喉。
赴隙如無地，憑壖忽有州。
津涯逾寫潤，窟宅定刳幽。
島認瀛鼇戴，濤疑陣馬蒐。
珠跳憐雨駛，鏡滑識風收。
樹带喬枝隠，山餘短碧浮。
窺覘疲罔象，睥睨忲陽侯。
漾月都迷皓，蒸雲間作油。
涵濡均藻荇，冗長到{丷/八}鰍。
蜃幻晴噓閣，龍腥夜拔湫。
萬尋縣圃玉，一带洞庭秋。
盈縮知誰紀，吞并似力揫。
鯉矜封赤鯶，龜笑斥朱眸。
嵌竇扶桑齧，珍文匠石鎪。
鷗羣馴野客，蚖肆傲潛虯。
罟數筐零霰，檣輕弩激鍭。
孰分浮瓠澨，或訝繞蛇丘。
弦索延商婦，舽艭送莫愁。
陶朱誠得策，神禹想遺憂。
端稱潺湲弄，非無隠伏搜。
豆分高下渚，葦視去來舟。
血脈乾坤活，瘡痍稼穡瘳。
披猖包息壤，瑣碎略浮漚。
蓮女嬋娟棹，漁郎芼燥甌。
有人搴繡被，無客傲鸘裘。
貨貝窮乾沒，醪羞肅丐求。
束枯論沃釜，戒覆比傾輈。
衆水杯盂外，他年吐納尤。
鵲填功未議，鯨吸志應酬。
何事輕思濟，吾防果未周。
阽危心骨醉，飄泊面顔羞。
敢計乘桴去，何知戴笠遊。
片帆真擾擾，隻影轉悠悠。
卑溼嗟梁傅，星霜挂魏牟。
勞歌慙孺子，破簏付平頭。
烏豉緣蓴置，黄糧爲鱠謀。
清螺取歸日，穩棹聽夷猶。
酬李达可
作者：周弼
朝代：宋

归心终自遂，何必恋虚声。转觉青衫恶，谁怜白发生。扫花山石瘦，洗药野泉清。应有忘机者，时来伴我行。
酬李达可
作者：周弼
朝代：宋

归心终自遂，何必恋虚声。
转觉青衫恶，谁怜白髮生。
扫花山石瘦，洗药野泉清。
应有忘机者，时来伴我行。
酬李達可
作者：周弼
朝代：宋

歸心終自遂，何必戀虛聲。
轉覺青衫惡，誰憐白髮生。
掃花山石瘦，洗藥野泉清。
應有忘機者，時來伴我行。
酬杜八同宿西山兰若
作者：周弼
朝代：宋
体裁：五言律诗

西山龙井路，俱有旧行踪。待得城中暇，重期石上逢。冷霜粘破屐，落月带残钟。拟践相邻约，烦君买一峰。
酬杜八同宿西山蘭若
作者：周弼
朝代：宋

西山龍井路，俱有舊行蹤。
待得城中暇，重期石上逢。
冷霜粘破屐，落月带殘鍾。
擬踐相鄰約，煩君買一峰。
采香径
作者：周弼
朝代：宋
体裁：七言律诗

缯甲如荼护此台，玉颜憔悴锦帆来。一蹊香草无蜂过，千里空葭有雁回。响屧藓埋丹凤迹，缕衣花变粉蛾灰。谁知子夜歌残日，树满西山似绿苔。
野庙
作者：周弼
朝代：宋
体裁：七言绝句

野庙荒芜倒掩扉，寂寥香火客来稀。年年归燕相看觑，空滴春泥损画衣。
野廟
作者：周弼
朝代：宋

野廟荒蕪倒掩扉，寂寥香火客來稀。
年年歸燕相看覷，空滴春泥損畫衣。
野望
作者：周弼
朝代：宋

春日晚荒荒，平沙极渺茫。楼攲三面水，城卧数条岗。白草吴京甸，黄桑楚战场。长江俱不问，一片泻斜阳。
野望
作者：周弼
朝代：宋

春日晚荒荒，平沙极渺茫。
楼欹三面水，城卧数条岗。
白草吴京甸，黄桑楚战场。
长江俱不问，一片泻斜阳。
野望
作者：周弼
朝代：宋

春日晚荒荒，平沙極渺茫。
樓欹三面水，城卧數條崗。
白草吳京甸，黄桑楚戰場。
長江俱不問，一片瀉斜陽。
野桥
作者：周弼
朝代：宋

日暮野桥边，都归醉客船。数竿沙际日，一片水中天。影落冲烟鸟，声移带雨蝉。殆非人境得，江月又初圆。
野桥
作者：周弼
朝代：宋

日暮野桥边，都归醉客船。
数竿沙际日，一片水中天。
影落衝烟鸟，声移带雨蝉。
殆非人境得，江月又初圆。
野橋
作者：周弼
朝代：宋

日暮野橋邊，都歸醉客船。
數竿沙際日，一片水中天。
影落衝煙鳥，聲移带雨蟬。
殆非人境得，江月又初圓。
野賽
作者：周弼
朝代：宋

客心懷避忌，地險自多神。
楓葉藏山魅，松根抱石人。
鶻翻蒼黑翅，魚曝赤斑鱗。
未必知風候，惟聞酹酒頻。
野赛
作者：周弼
朝代：宋
体裁：五言律诗

客心怀避忌，地险自多神。枫叶藏山魅，松根抱石人。鹘翻苍黑翅，鱼曝赤斑鳞。未必知风候，惟闻酹酒频。
金坛观
作者：周弼
朝代：宋
体裁：五言律诗

金坛深僻观，钟磬少人闻。山果猿偷堕，庭莎鹿卧分。木高犹带雪，石冷不生云。正爇黄连炷，相从拜老君。
金壇觀
作者：周弼
朝代：宋

金壇深僻觀，鍾磬少人聞。
山果猿偷墮，庭莎鹿卧分。
木高猶带雪，石冷不生雲。
正爇黄連炷，相從拜老君。
闻友人过吴
作者：周弼
朝代：宋
体裁：七言绝句

诗囊挂在船篷上，吟过江枫落叶中。为恐吴笺题不尽，秋风先燥数堆红。
闻雁
作者：周弼
朝代：宋

此是衡阳第几羣，寂寥偏杂雨声闻。
如今远道多矰缴，莫厌高飞入暮云。
闻雁
作者：周弼
朝代：宋

此是衡阳第几群，寂寥偏杂雨声闻。如今远道多矰缴，莫厌高飞入暮云。
陆羽泉
作者：周弼
朝代：宋

拟酌松根泉，先酹松下土。瓯牺副都篮，拾薪自煎煮。一杯复一杯，并酌连四五。寄谢山中人，腹痛不累汝。
陆羽泉
作者：周弼
朝代：宋

拟酌松根泉，先酹松下土。
瓯牺副都篮，拾薪自煎煮。
一杯復一杯，併酌连四五。
寄谢山中人，腹痛不累汝。
陈武帝钓台
作者：周弼
朝代：宋

路才容马尽荒茅，谁识仙人旧钓鳌。流水不随船影断，乱山犹带弹痕高。春烟粉黑重生葑，暮雨灰红半拆桃。今日故宫何处问，东风应长对江涛。
陈武帝钓台
作者：周弼
朝代：宋

路纔容马尽荒茅，谁识仙人旧钓鳌。
流水不随船影断，乱山犹带弹痕高。
春烟粉黑重生葑，暮雨灰红半拆桃。
今日故宫何处问，东风应长对江涛。
陳武帝釣臺
作者：周弼
朝代：宋

路纔容馬盡荒茅，誰識仙人舊釣鼇。
流水不隨船影斷，亂山猶带彈痕高。
春煙粉黑重生葑，暮雨灰紅半拆桃。
今日故宮何處問，東風應長對江濤。
陸羽泉
作者：周弼
朝代：宋

擬酌松根泉，先酹松下土。
甌犧副都籃，拾薪自煎煮。
一盃復一盃，併酌連四五。
寄謝山中人，腹痛不累汝。
雙林寺
作者：周弼
朝代：宋

杳杳雙林路，林深不易登。
寺幽憐宿鳥，地僻喜閑僧。
靜徹垂梁板，寒銷背壁燈。
水邊人忽笑，猿落過溪藤。
雨花台
作者：周弼
朝代：宋
体裁：七言律诗

细藓柔莎琐旧堆，昔年曾见异僧回。如何天上飞灵雨，不为人间洗劫灰。江接潮头诸脉应，地连岗势一支来。只今不假虚无事，别是春风歌舞台。
雨花臺
作者：周弼
朝代：宋

細蘚柔莎瑣舊堆，昔年曾見異僧回。
如何天上飛靈雨，不爲人間洗劫灰。
江接潮頭諸脉應，地連崗勢一支來。
只今不假虛無事，別是春風歌舞臺。
靈巖上方
作者：周弼
朝代：宋

嵯峨樓觀青山頭，昔曾避暑離宮遊。
吳王旌旆墮冥漠，至今古木涵清秋。
誰聽白紵歌聲接，細撲飛塵石榴葉。
銀燭吹灰別淚殘，夜半虛廊響行屧。
美人何處凝嬌魂，五色定化蝴蝶翻。
幾人深閨有餘怨，當晝巨櫟號驚猿。
千年惟見春風在，綠草雖存顔色改。
寂寞欄干繞斷腸，滿徑寒香不堪採。
朝雲爲我光徘徊，須臾徑入姑蘇臺。
遺蹤滅跡竟難望，葉落空林歸鳥哀。
靈竺寺
作者：周弼
朝代：宋

不因純孝者，古寺若爲安。
壁彩蝸遊遍，爐香鼠踏殘。
鍾聲嘶破梃，旛影颭危竿。
尚恐冬生笋，時來竹外看。
青阳驿
作者：周弼
朝代：宋

悄悄如秋麦气凉，山风吹透湿衣裳。小炉深幌枯松火，一夜寒香绕客床。
青阳驿
作者：周弼
朝代：宋

悄悄如秋麦气凉，山风吹透湿衣裳。
小炉深幌枯松火，一夜寒香遶客床。
青陽驛
作者：周弼
朝代：宋

悄悄如秋麥氣凉，山風吹透濕衣裳。
小爐深幌枯松火，一夜寒香遶客床。
韜光庵
作者：周弼
朝代：宋

谷鳥與我言，怨殺白太傅。
借問何以然，携却山僧去。
山僧未去時，前盤一尾蛇，後踞一頭虎，吸雲嘯風遶窗戶。
山僧已去了，鶴來踏翻藤。
猿到拗折樹，亂篠枯柴塞行路。
抑將廬于嵩高之陽，溫洛之滸，諸天散花復呵護。
抑將慕羶逐臭，亡魂喪魄，委枯骸於北邙之狐兔。
荒臺兮尚存，破屋兮如故，惟有山僧不知處。
世間萬事誰始終，極目寒江起煙霧。
韬光庵
作者：周弼
朝代：宋

谷鸟与我言，怨杀白太傅。借问何以然，携却山僧去。山僧未去时，前盘一尾蛇，后踞一头虎，吸云啸风绕窗户。山僧已去了，鹤来踏翻藤。猿到拗折树，乱筱枯柴塞行路。抑将庐于嵩高之阳，温洛之浒，诸天散花复呵护。抑将慕膻逐臭，亡魂丧魄，委枯骸于北邙之狐兔。荒台兮尚存，破屋兮如故，惟有山僧不知处。世间万事谁始终，极目寒江起烟雾。
韬光庵
作者：周弼
朝代：宋

谷鸟与我言，怨杀白太傅。
借问何以然，携却山僧去。
山僧未去时，前盘一尾蛇，后踞一头虎，吸云啸风遶窗户。
山僧已去了，鹤来踏翻藤。
猿到拗折树，乱篠枯柴塞行路。
抑将庐于嵩高之阳，温洛之浒，诸天散花復呵护。
抑将慕羶逐臭，亡魂丧魄，委枯骸于北邙之狐兔。
荒台兮尚存，破屋兮如故，惟有山僧不知处。
世间万事谁始终，极目寒江起烟雾。
題僧子溫畫水墨蒲萄
作者：周弼
朝代：宋

裊裊多應半熟時，落斜高掛冷攢枝。
分明記得山窗下，一架寒藤带雨垂。
題夏肯父曉山圖
作者：周弼
朝代：宋

旦旦自天成，中全一氣清。
漸分平與峻，俄轉晦爲明。
竹閟鋪沙影，松涵出谷聲。
機心都不動，穩看日初生。
題湖上壁
作者：周弼
朝代：宋

寒食風埃滿客襟，西湖煙雨送愁頻。
日高未起鳥呼夢，春晚不歸花笑人。
題滕王閣
作者：周弼
朝代：宋

高閣巍峨接水濱，興亡纔問便傷神。
鳴鸞東閣知何處，跨鶴西山別有人。
柳映落霞江渚暮，草鋪斜日野田春。
羣鷗亦厭多悲感，偏與忘機客最親。
題葛稚川移家圖
作者：周弼
朝代：宋

稚川移家入空谷，手招白雲守茅屋。
惟恐人窺鍊藥鑪，鎖斷青巒瀉垂瀑。
只留一徑通飛鳥，其間想透三仙島。
野童猶摘鳳文梨，村老閑鋤燕胎草。
人將外物爲真物，反笑山棲衰草窟。
玉臼丹成兔欲眠，蚯蚓黄蒿幾鑽骨。
此去世間應不遠，尚存猶可分苔蘚。
兩幅生綃若可憑，先寄胡麻與雞犬。
題蕺山僧竹閣
作者：周弼
朝代：宋

高閣俯人世，越香清古岑。
林表山煙薄，竹多苔色深。
露笋翻曉籜，雲房生晝陰。
天風自然來，明月照我琴。
景豁謝幽事，竟日聆仙禽。
佳言出奇觀，清梵揚空音。
子猷昔好此，故園今陸沈。
睠然顧茲賞，蕭蕭生道心。
題豫章臺
作者：周弼
朝代：宋

何日遺蹤鎖斷崗，更誰曾望舊臺荒。
百年南渡頻秋雨，一片西山幾夕陽。
石礙老松欹徑險，岸隨乾葦出江長。
斗間可是無佳氣，又見飛烏繞去檣。
題逸人壁
作者：周弼
朝代：宋

深僻人稀到，天然野意成。
荷衝崩岸出，草入廢泉生。
曝朮充山貨，抽茶當地征。
未須尋伴侶，時有自來鶑。
顯應觀桃花
作者：周弼
朝代：宋

白雲隨鶴乘將去，深碧桃花滿故宮。
三十六簧明月夜，不知何處吸春風。
题僧子温画水墨蒲萄
作者：周弼
朝代：宋
体裁：七言绝句

袅袅多应半熟时，落斜高挂冷攒枝。分明记得山窗下，一架寒藤带雨垂。
题夏肯父晓山图
作者：周弼
朝代：宋
体裁：五言律诗

旦旦自天成，中全一气清。渐分平与峻，俄转晦为明。竹閟铺沙影，松涵出谷声。机心都不动，稳看日初生。
题湖上壁
作者：周弼
朝代：宋

寒食风埃满客襟，西湖烟雨送愁频。
日高未起鸟呼梦，春晚不归花笑人。
题滕王阁
作者：周弼
朝代：宋

高阁巍峨接水滨，兴亡才问便伤神。鸣鸾东阁知何处，跨鹤西山别有人。柳映落霞江渚暮，草铺斜日野田春。群鸥亦厌多悲感，偏与忘机客最亲。
题滕王阁
作者：周弼
朝代：宋

高阁巍峨接水滨，兴亡纔问便伤神。
鸣鸾东阁知何处，跨鹤西山别有人。
柳映落霞江渚暮，草铺斜日野田春。
羣鸥亦厌多悲感，偏与忘机客最亲。
题葛稚川移家图
作者：周弼
朝代：宋

稚川移家入空谷，手招白云守茅屋。
惟恐人窥炼药鑪，锁断青峦泻垂瀑。
只留一径通飞鸟，其间想透三仙岛。
野童犹摘凤文梨，村老闲锄燕胎草。
人将外物为真物，反笑山栖衰草窟。
玉臼丹成兔欲眠，蚯蚓黄蒿几钻骨。
此去世间应不远，尚存犹可分苔藓。
两幅生绡若可凭，先寄胡麻与鸡犬。
题葛稚川移家图
作者：周弼
朝代：宋

稚川移家入空谷，手招白云守茅屋。惟恐人窥鍊药炉，锁断青峦泻垂瀑。只留一径通飞鸟，其间想透三仙岛。野童犹摘凤文梨，村老闲锄燕胎草。人将外物为真物，反笑山栖衰草窟。玉臼丹成兔欲眠，蚯蚓黄蒿几钻骨。此去世间应不远，尚存犹可分苔藓。两幅生绡若可凭，先寄胡麻与鸡犬。
题蕺山僧竹阁
作者：周弼
朝代：宋

高阁俯人世，越香清古岑。林表山烟薄，竹多苔色深。露笋翻晓箨，云房生昼阴。天风自然来，明月照我琴。景豁谢幽事，竟日聆仙禽。佳言出奇观，清梵扬空音。子猷昔好此，故园今陆沈。眷然顾兹赏，萧萧生道心。
题蕺山僧竹阁
作者：周弼
朝代：宋

高阁俯人世，越香清古岑。
林表山烟薄，竹多苔色深。
露笋翻晓箨，云房生昼阴。
天风自然来，明月照我琴。
景豁谢幽事，竟日聆仙禽。
佳言出奇观，清梵扬空音。
子猷昔好此，故园今陆沈。
睠然顾兹赏，萧萧生道心。
题豫章台
作者：周弼
朝代：宋

何日遗踪锁断岗，更谁曾望旧台荒。百年南渡频秋雨，一片西山几夕阳。石碍老松攲径险，岸随乾苇出江长。斗间可是无佳气，又见飞乌绕去樯。
题豫章台
作者：周弼
朝代：宋

何日遗踪锁断岗，更谁曾望旧台荒。
百年南渡频秋雨，一片西山几夕阳。
石碍老松欹径险，岸随干苇出江长。
斗间可是无佳气，又见飞乌绕去樯。
题逸人壁
作者：周弼
朝代：宋

深僻人稀到，天然野意成。荷冲崩岸出，草入废泉生。曝朮充山货，抽茶当地征。未须寻伴侣，时有自来莺。
题逸人壁
作者：周弼
朝代：宋

深僻人稀到，天然野意成。
荷衝崩岸出，草入废泉生。
曝朮充山货，抽茶当地征。
未须寻伴侣，时有自来鶑。
風惡偶成二首·其一
作者：周弼
朝代：宋

柔櫓雙隨下水船，亂帆輕舵遞相先。
無端繫著山村岸，高枕蘆芽對雨眠。
風惡偶成二首·其二
作者：周弼
朝代：宋

三日要行還止住，冷沙寒水暗消春。
一千四百蕪湖路，怨雨愁風多少人。
风恶偶成二首
作者：周弼
朝代：宋

柔橹双随下水船，乱帆轻舵递相先。无端系著山村岸，高枕芦芽对雨眠。三日要行还止住，冷沙寒水暗消春。一千四百芜湖路，怨雨愁风多少人。
风恶偶成二首·其一
作者：周弼
朝代：宋

柔橹双随下水船，乱帆轻舵递相先。无端系著山村岸，高枕芦芽对雨眠。
风恶偶成二首·其一
作者：周弼
朝代：宋

柔橹双随下水船，乱帆轻舵递相先。
无端繫着山村岸，高枕芦芽对雨眠。
风恶偶成二首·其二
作者：周弼
朝代：宋
体裁：七言绝句

三日要行还止住，冷沙寒水暗消春。一千四百芜湖路，怨雨愁风多少人。
馬要寺
作者：周弼
朝代：宋

水國何年寺，蕭條野渡邊。
僧驅田雀倦，神抱海犀眠。
細網垂秋屋，殘燈泊暝船。
數家枯柳下，猶有舊人煙。
马要寺
作者：周弼
朝代：宋
体裁：五言律诗

水国何年寺，萧条野渡边。僧驱田雀倦，神抱海犀眠。细网垂秋屋，残灯泊暝船。数家枯柳下，犹有旧人烟。
鳳凰臺
作者：周弼
朝代：宋

一徑逶迤草自芳，何爲不復更翺翔。
應須舊國還宣武，別有高臺在建章。
白鷺背花尋塔路，赤烏衝柳集宮牆。
中興不比偏安事，且對梧桐薦羽觴。
鹿苑寺
作者：周弼
朝代：宋

分半作民栖，犹藏一曲溪。鹊窥莲叶座，僧占菜花畦。白蠹鱼销粉，青乾兽剥泥。幸留唐刻在，相伴峻廊题。
鹿苑寺
作者：周弼
朝代：宋

分半作民栖，犹藏一曲溪。
鹊窥莲叶座，僧占菜花畦。
白蠹鱼销粉，青干兽剥泥。
幸留唐刻在，相伴峻廊题。
鹿苑寺
作者：周弼
朝代：宋

分半作民棲，猶藏一曲溪。
鵲窺蓮葉座，僧占菜花畦。
白蠹魚銷粉，青乾獸剝泥。
幸留唐刻在，相伴峻廊題。
黄溪
作者：周弼
朝代：宋

匆匆宁不恨飘零，转更分岐过别汀。世事总如迂曲路，年华都付短长亭。冢桃褪蕊无人色，社栎盘根作鬼形。心自感伤人岂识，回头犹顾岘山青。
黄溪
作者：周弼
朝代：宋

匆匆宁不恨飘零，转更分岐过别汀。
世事总如迂曲路，年华都付短长亭。
冢桃褪蘂无人色，社栎盘根作鬼形。
心自感伤人岂识，回头犹顾岘山青。
黄溪
作者：周弼
朝代：宋

匆匆寧不恨飄零，轉更分岐過別汀。
世事總如迂曲路，年華都付短長亭。
冢桃褪蘂無人色，社櫟盤根作鬼形。
心自感傷人豈識，回頭猶顧峴山青。
黄鶴樓歌
作者：周弼
朝代：宋

城上危樓高縹緲，城下澄江復相繞。
有時漾影入中流，俯看游魚仰飛鳥。
近樓多少未行舟，滿江落花灑汀洲。
人同江狎不怕浪，登樓對酒彈箜篌。
大別山頭白雲起，金口渡邊雨如洗。
半鈎新月上孤城，還照高樓與江水。
晴江依舊瀉潯陽，黄鶴無由歸故鄉。
一聲玉笛起何處，燕撲闌干花影長。
黄鹤楼歌
作者：周弼
朝代：宋

城上危楼高缥缈，城下澄江復相绕。
有时漾影入中流，俯看游鱼仰飞鸟。
近楼多少未行舟，满江落花洒汀洲。
人同江狎不怕浪，登楼对酒弹箜篌。
大别山头白云起，金口渡边雨如洗。
半鈎新月上孤城，还照高楼与江水。
晴江依旧泻浔阳，黄鹤无由归故乡。
一声玉笛起何处，燕扑阑干花影长。
齊安早眺·其一
作者：周弼
朝代：宋

昔日干戈地，凄凉古塞情。
軍同民雜戍，州與縣分城。
野曠孤鴻絕，沙寒一騎行。
十年生息後，人尚怯論兵。
齊安早眺·其二
作者：周弼
朝代：宋

陰陰城壘靜，極望不飛塵。
草色橫江暮，鶑聲出塞春。
清時應洗甲，來歲又逢辛。
惆悵經過處，都非往昔人。
齐安早眺
作者：周弼
朝代：宋

昔日干戈地，凄凉古塞情。军同民杂戍，州与县分城。野旷孤鸿绝，沙寒一骑行。十年生息后，人尚怯论兵。阴阴城垒静，极望不飞尘。草色横江暮，莺声出塞春。清时应洗甲，来岁又逢辛。惆怅经过处，都非往昔人。
齐安早眺·其一
作者：周弼
朝代：宋
体裁：五言律诗

昔日干戈地，凄凉古塞情。军同民杂戍，州与县分城。野旷孤鸿绝，沙寒一骑行。十年生息后，人尚怯论兵。
齐安早眺·其二
作者：周弼
朝代：宋

阴阴城垒静，极望不飞尘。草色横江暮，莺声出塞春。清时应洗甲，来岁又逢辛。惆怅经过处，都非往昔人。
齐安早眺·其二
作者：周弼
朝代：宋

阴阴城垒静，极望不飞尘。
草色横江暮，鶑声出塞春。
清时应洗甲，来岁又逢辛。
惆怅经过处，都非往昔人。
龍井道中雜紀·其一
作者：周弼
朝代：宋

白髮宮人頻笑謔，羅衣昔對君王著。
夜驚春雨洗桃花，夢魂猶掛鞦韆索。
龍井道中雜紀·其二
作者：周弼
朝代：宋

老僧病久聲嘶喝，屢說紫衣勝短褐。
莫嫌兩手漸拘攣，曾把御前供奉鈸。
龙井道中杂纪
作者：周弼
朝代：宋

白发宫人频笑谑，罗衣昔对君王著。夜惊春雨洗桃花，梦魂犹挂鞦韆索。老僧病久声嘶喝，屡说紫衣胜短褐。莫嫌两手渐拘挛，曾把御前供奉钹。
龙井道中杂纪·其一
作者：周弼
朝代：宋

白发宫人频笑谑，罗衣昔对君王著。夜惊春雨洗桃花，梦魂犹挂鞦韆索。
龙井道中杂纪·其一
作者：周弼
朝代：宋

白髮宫人频笑谑，罗衣昔对君王着。
夜惊春雨洗桃花，梦魂犹挂秋韆索。
龙井道中杂纪·其二
作者：周弼
朝代：宋
体裁：七言绝句

老僧病久声嘶喝，屡说紫衣胜短褐。莫嫌两手渐拘挛，曾把御前供奉钹。
天津橋·其一
作者：周彥夫
朝代：宋

下車聊復問何如，尚憶重來四紀餘。
鍾阜秦淮俱好在，祇憐雙鬢自蕭疏。
天津橋·其二
作者：周彥夫
朝代：宋

聯鑣去作蔣山遊，路轉天津遶御溝。
忽作故都禾黍恨，洛陽宮殿鎖千秋。
宮詞·其一
作者：周彥質
朝代：宋

正朝排仗謹天元，常服無令入禁閽。
十樣冠裳五千襲，紫宸前殿對諸蕃。
宮詞·其一〇
作者：周彥質
朝代：宋

四海豐登五緯明，君王高拱守盈成。
詞臣合進烝崧頌，更向何年詠太平。
宮詞·其一〇〇
作者：周彥質
朝代：宋

分引天源入禁城，御溝縈繞六宮行。
寒聲碧甃淙淙急，流到人間分外清。
宮詞·其一一
作者：周彥質
朝代：宋

五雲樓闕聳天顔，龍燭交光萬壽山。
縹緲祥風來帝所，御香時得到人間。
宮詞·其一七
作者：周彥質
朝代：宋

聖主憂民手詔書，頒宣經月罕嘗虛。
周旋曲盡斯民瘼，遠使觀風未必知。
宮詞·其一三
作者：周彥質
朝代：宋

太一元宵駕幸初，喧闐絲管擁鑾輿。
主家夾道金車駐，步障徐開奏起居。
宮詞·其一九
作者：周彥質
朝代：宋

千官班列未央宮，稱賀鹽池課復充。
助順固知天地力，由來威斷自宸衷。
宮詞·其一二
作者：周彥質
朝代：宋

稀微斜照影鼇山，黼座高臨縹緲間。
共祝吾皇千萬壽，年年華闕覲天顔。
宮詞·其一五
作者：周彥質
朝代：宋

元宵鼓吹滿嚴城，萬燭熒煌御駕行。
纔入端門回鳳輦，兩軍游藝一齊呈。
宮詞·其一八
作者：周彥質
朝代：宋

華封獻祝協休祥，已見詵詵十七王。
宗德祖公鍾聖世，子孫千億正蕃昌。
宮詞·其一六
作者：周彥質
朝代：宋

洛陽花使款銀臺，魏紫姚黄次第來。
調護須知青帝力，進呈方是十分開。
宮詞·其一四
作者：周彥質
朝代：宋

聖主憂勤盡至仁，玉鑪清夜拱星辰。
誰知漏永虔祈處，不爲皇躬只爲民。
宮詞·其七
作者：周彥質
朝代：宋

聖主詞源湧巨瀾，恤民手詔月常頒。
一回傳出驚新麗，多少詞臣愧汗顔。
宮詞·其七〇
作者：周彥質
朝代：宋

地衣紅錦蹙盤鵰，羅袖飄香轉舞腰。
清暇君王休務日，宣和深殿按仙韶。
宮詞·其七一
作者：周彥質
朝代：宋

深秋蕭爽十分凉，茱菊浮杯滿座香。
百尺玉樓喧鼓吹，六宮思許醉重陽。
宮詞·其七七
作者：周彥質
朝代：宋

德自關雎樂善心，六宮漸染化風深。
鼓琴擘阮非凡好，爲有淳和太古音。
宮詞·其七三
作者：周彥質
朝代：宋

聖學淵宏百世師，六宮薰習喜文詞。
睿思傳出宸章麗，院院珠裝御製詩。
宮詞·其七九
作者：周彥質
朝代：宋

按樂清宵女伴同，和諧仙韵出深宮。
尋腔理得新翻曲，月上龍樓第一重。
宮詞·其七二
作者：周彥質
朝代：宋

禁籞瑶津寶閣重，芳亭曲榭暗相通。
汪洋太液澄清影，金碧丹青上下同。
宮詞·其七五
作者：周彥質
朝代：宋

永晝嬪嬙小燕闌，投壺雅戲集清歡。
衆中最覺天機巧，平送筠籌覓倚干。
宮詞·其七八
作者：周彥質
朝代：宋

庭試初宣進士班，玉階咫尺覲天顔。
畫廊兩畔楸花發，時遞清香筆硯間。
宮詞·其七六
作者：周彥質
朝代：宋

象戲宮娥共雅歡，團團犀玉布牙盤。
蹉車避馬尋常事，却是隄防疊砲難。
宮詞·其七四
作者：周彥質
朝代：宋

永晝宮娥聚笑嬉，小王初習起居儀。
朱衫御史心聰慧，學得中庭贊對詞。
宮詞·其三
作者：周彥質
朝代：宋

君王端的似唐虞，仁政天心若合符。
不獨四方傳瑞牒，靈芝甘露滿皇都。
宮詞·其三〇
作者：周彥質
朝代：宋

詔許珠璣飾珥鈿，遐方翡翠貢都捐。
九重一語天恩博，億萬珍禽性命全。
宮詞·其三一
作者：周彥質
朝代：宋

神都三月盛風光，修禊宮中樂事長。
銀字笙簧隨步輦，相將曲水侍流觴。
宮詞·其三七
作者：周彥質
朝代：宋

宮閣春來樂事添，喜逢新燕入高簷。
從今欲使營巢便，故遣終朝不下簾。
宮詞·其三三
作者：周彥質
朝代：宋

櫻桃初進綠筠籠，蜜酪隨供綵帕蒙。
靸面金盤五十隻，傳宣先賜二王宮。
宮詞·其三九
作者：周彥質
朝代：宋

春晝宮娥睡足時，凭欄無語聽黄鸝。
誰家按曲敲檀板，驚破林間自在啼。
宮詞·其三二
作者：周彥質
朝代：宋

春晝陰添一倍長，鞦韆娛樂集嬪嬙。
綵繒畫板高高送，來去隨風散異香。
宮詞·其三五
作者：周彥質
朝代：宋

祝應多男屬聖君，詞臣常備洗兒文。
高禖喜燕排旬有，包子紅綃疊日分。
宮詞·其三八
作者：周彥質
朝代：宋

名園蹴遊稱春遊，近密宣呈技最優。
當殿不教身背向，側中飛出足跟毬。
宮詞·其三六
作者：周彥質
朝代：宋

春晴太液漾漪漣，柳綠花明艷冶天。
十二欄干簾半捲，瑶津亭下按龍船。
宮詞·其三四
作者：周彥質
朝代：宋

聖主儀刑自智臨，嬪嬙博古趣何深。
金虬香裏芸窗靜，滿几詩書一弄琴。
宮詞·其九
作者：周彥質
朝代：宋

聖主威聲懾四溟，洮湟鄯廓指呼平。
如今都護無公事，但奏諸藩進奉名。
宮詞·其九〇
作者：周彥質
朝代：宋

踴躍新羈已過關，未高生怕別人盤。
到窩路數無多擲，急滿須防將馬闌。
宮詞·其九一
作者：周彥質
朝代：宋

冬候寒威凜未央，初欣至日乍迎長。
退朝一曲昇平樂，共進新陽萬壽觴。
宮詞·其九七
作者：周彥質
朝代：宋

碧蘆方沼水潺潺，疊石嵯峨翠靄間。
不謂九重宮禁裏，忽逢江國好溪山。
宮詞·其九三
作者：周彥質
朝代：宋

五雲宮闕鬰岧嶢，尤稱濛濛瑞雪飄。
中使到來東上閣，傳宣初放紫宸朝。
宮詞·其九九
作者：周彥質
朝代：宋

樓殿亭臺處處通，花光柳色共溟濛。
苑東即出橫門道，已覺仙凡路不同。
宮詞·其九二
作者：周彥質
朝代：宋

感古梅妝範樣殊，折梅特地試妝梳。
薄施紅粉臨鸞鑑，却是梅花迥不如。
宮詞·其九五
作者：周彥質
朝代：宋

丹青御筆趣尤深，不許流傳到翰林。
乞得睿思全幅軸，寶藏端勝滿籝金。
宮詞·其九八
作者：周彥質
朝代：宋

綵架清陰接鳳樓，分班左右各朋儔。
就中最得拋梭便，不礙珠門紫繡毬。
宮詞·其九六
作者：周彥質
朝代：宋

女冠新觀近西清，玉宇幽奇稱道情。
宮禁沉沉銀漏永，好風時送步虛聲。
宮詞·其九四
作者：周彥質
朝代：宋

二月春宮折杏花，垂梢繁蕊鬧交加。
折來已覺柔枝重，插向搔頭寶髻斜。
宮詞·其二
作者：周彥質
朝代：宋

大內相連闢邇英，每延禁從侍談經。
君王克謹持盈戒，無逸新書易畫屏。
宮詞·其二〇
作者：周彥質
朝代：宋

宮嬪春晝步庭前，曲砌輕風𨍽柳綿。
二十四番花信後，融怡還作困人天。
宮詞·其二一
作者：周彥質
朝代：宋

文思主吏籍通閨，逐節供須各品題。
知是禁園挑菜日，雕牀十扛進金篦。
宮詞·其二七
作者：周彥質
朝代：宋

新拜賢妃國媛才，穹崇品秩視三台。
捧麻入謝天恩後，院院嬪嬙展賀來。
宮詞·其二三
作者：周彥質
朝代：宋

吾君友愛古難方，棣萼深情不暫忘。
求得萬機休暇日，披香深殿燕親王。
宮詞·其二九
作者：周彥質
朝代：宋

翠弁仙衣下玉廊，修真宮女夜焚香。
舒徐有月隨蓮步，綽約無人見靚妝。
宮詞·其二二
作者：周彥質
朝代：宋

君王博學古無如，羲獻奇蹤購得初。
裁處萬機無一事，睿思深殿自臨書。
宮詞·其二五
作者：周彥質
朝代：宋

初陞直筆喜遷官，妙札何曾數彩鸞。
莫謂纖纖持管弱，風雷雨露在毫端。
宮詞·其二八
作者：周彥質
朝代：宋

後苑繁花間綠楊，龍樓輝赫縷金裝。
遙知黼座登臨處，欄楯狻猊盡吐香。
宮詞·其二六
作者：周彥質
朝代：宋

繡襟金鈎玉軸斜，宮娥當殿奏琵琶。
急彈犀撥如飛電，端不輕侵御畫花。
宮詞·其二四
作者：周彥質
朝代：宋

未明冠佩集龍樓，上宰貂蟬導冕旒。
羌虜歡呼瞻盛禮，躬迎八寶受天休。
宮詞·其五
作者：周彥質
朝代：宋

主上慈仁篤友于，二王恩眷古無如。
外朝迥與班聯別，玉带仍令佩玉魚。
宮詞·其五〇
作者：周彥質
朝代：宋

君王錫慶自高天，禖燕宮庭每每傳。
老㜮寶箱珠遍蹙，別收諸閣洗兒錢。
宮詞·其五一
作者：周彥質
朝代：宋

七夕宮娥設席祈，翠臺蓮燭靜交輝。
綵樓逗曉蛛絲滿，女伴誰傳得巧歸。
宮詞·其五七
作者：周彥質
朝代：宋

烏巾裊脚錦袍襴，供奉新來進押班。
從此便應閒日少，玉除輪日侍天顔。
宮詞·其五三
作者：周彥質
朝代：宋

瑞竹亭亭近玉墀，初同一簳却分岐。
已傳國史新圖籍，更得君王御制詩。
宮詞·其五九
作者：周彥質
朝代：宋

內庭聳秀碧雲屏，冠絕羣峰最傑英。
聖世瓌才終顯赫，嶙峋猶得賜佳名。
宮詞·其五二
作者：周彥質
朝代：宋

郊庠已見詠臺萊，近密仍多著譔才。
漢武得人何足道，內朝今亦盛鄒枚。
宮詞·其五五
作者：周彥質
朝代：宋

桂魄初生出翠臺，玉人拜祝久徘徊。
非唯月月長相見，更願重重喜慶來。
宮詞·其五八
作者：周彥質
朝代：宋

瑞竹初生每覺長，分岐共簳出宮牆。
普天無限成林地，故産皇家是吉祥。
宮詞·其五六
作者：周彥質
朝代：宋

青唐隴拶覲神都，億萬天兵列路隅。
三省樞臣合班對，進呈平旦受降圖。
宮詞·其五四
作者：周彥質
朝代：宋

禁籞承平種植繁，枇杷荔子近移根。
地祇應借東南候，養就甘香奉至尊。
宮詞·其八
作者：周彥質
朝代：宋

萬里封疆匝普天，君王神武不開邊。
河西房下文書少，樞府經年罷密宣。
宮詞·其八〇
作者：周彥質
朝代：宋

太平天子絕畋遊，結束宮娥馬打毬。
韶樂引來花錦隊，男兒跪拜謝頭籌。
宮詞·其八一
作者：周彥質
朝代：宋

開鑪佳節乍寒朝，近侍班聯衣錦朝。
獸炭香新金鴨暖，珠簾龍幕按簫韶。
宮詞·其八七
作者：周彥質
朝代：宋

慶成大禮御端門，肅肅千官拱至尊。
高捧金雞宣霈澤，兩班歡舞荷天恩。
宮詞·其八三
作者：周彥質
朝代：宋

錦裀方窄簇花毬，羯鼓瓊臺七寶鈎。
共按昇平新製曲，不同簫索打梁州。
宮詞·其八九
作者：周彥質
朝代：宋

臘後寒梅蕊弄黄，金瓶叢插貯蘭房。
已供闔座清香滿，更得臨鸞學晚妝。
宮詞·其八二
作者：周彥質
朝代：宋

瑞香圓結異凡叢，天幸移根植禁中。
露浥清香來御榻，玉牌題作錦薰籠。
宮詞·其八五
作者：周彥質
朝代：宋

上直歸來日未晡，宮嬪相與戲摴蒲。
驀關渡塹尋常彩，無奈時時擲雉盧。
宮詞·其八八
作者：周彥質
朝代：宋

聰俊宮娥妙奕棋，每虞宣喚各窮奇。
更闌自覆忘憂局，好著長防敵手知。
宮詞·其八六
作者：周彥質
朝代：宋

三衛千官侍冕旒，君王郊祀款圓丘。
彩棚夾路瞻天表，一半珠簾上玉鈎。
宮詞·其八四
作者：周彥質
朝代：宋

白玉鎸成十六牌，禁宮方響古無偕。
非唯韵出簫竽上，仍是音參律呂諧。
宮詞·其六
作者：周彥質
朝代：宋

聖人制作合天規，大晟初成按樂時。
果見晴空鸞鶴舞，未饒當日鳳凰儀。
宮詞·其六〇
作者：周彥質
朝代：宋

瑶津亭榭俯池塘，芬馥氤氳雜衆芳。
永晝和風一披拂，近城分得禁園香。
宮詞·其六一
作者：周彥質
朝代：宋

珠簾十二捲金鈎，萬里無雲桂魄浮。
嘈雜笙簫半天響，瑶津亭上賞中秋。
宮詞·其六七
作者：周彥質
朝代：宋

召對詞臣幄殿華，密宣令草相公麻。
黄庭詔下齊歡舞，望協羣工共歎嗟。
宮詞·其六三
作者：周彥質
朝代：宋

資善諸王就傅初，常宣步輦按觀書。
六宮準擬經由處，一一排門候起居。
宮詞·其六九
作者：周彥質
朝代：宋

掖門放鑰響銅鐶，平曉傳催百辟班。
垂拱殿前人肅靜，獨聞鶑語轉間關。
宮詞·其六二
作者：周彥質
朝代：宋

振振皇族盛豪雄，籍慶天支自不同。
宗學宏開崇教養，已多歆向出深宮。
宮詞·其六五
作者：周彥質
朝代：宋

唐帝惟珍陽羨茶，未嘗百草不開花。
太平奉御窮佳異，建焙先春進露芽。
宮詞·其六八
作者：周彥質
朝代：宋

聖主邊謀過六奇，指蹤决勝率前知。
深沉清禁傳三鼓，猶報金牌出睿思。
宮詞·其六六
作者：周彥質
朝代：宋

深院相過笑語同，選仙清樂得從容。
由來本是桃源侶，常占三清最上宮。
宮詞·其六四
作者：周彥質
朝代：宋

集英賜第對天顔，頃刻藍袍翠一班。
漫說禹門三級浪，魚龍只在指呼間。
宮詞·其四
作者：周彥質
朝代：宋

聖主詞章盡典謨，宮嬪一一究詩書。
如今轉覺西京陋，只說班家有婕妤。
宮詞·其四〇
作者：周彥質
朝代：宋

春晝宮娥直退遲，茶餘清話屢移時。
困人天氣成濃睡，偶失鞦韆伴侶期。
宮詞·其四一
作者：周彥質
朝代：宋

端午茸花簇彩鸞，高標寶鑑縷金鞶。
不宜夏景銷酥腕，似覺新來百索寬。
宮詞·其四七
作者：周彥質
朝代：宋

便殿時時燕二王，吾君親睦似陶唐。
寂寥棠棣留芳後，盛事應傳入雅章。
宮詞·其四三
作者：周彥質
朝代：宋

朱夏炎炎晝漏長，迸珠亭下共流觴。
清風寒韵侵肌冷，誰信宮中六月凉。
宮詞·其四九
作者：周彥質
朝代：宋

碧玉崢嶸照座清，良工鎸斲亦難成。
巫山雁蕩慚粗俗，銷得君王號勝瀛。
宮詞·其四二
作者：周彥質
朝代：宋

初夏清和晝漏長，酴醾高架映華堂。
一枝斜插藍羅扇，摇動時時送好香。
宮詞·其四五
作者：周彥質
朝代：宋

荔子珍奇冠九垓，上林航海近移栽。
絳囊玉顆如閩嶠，不用紅塵一騎來。
宮詞·其四八
作者：周彥質
朝代：宋

燕子安巢近上陽，慣聽深殿理絲簧。
伊州入破喧轟鬧，不廢呢喃語畫梁。
宮詞·其四六
作者：周彥質
朝代：宋

親蠶摘葉滿筠籠，機杼仍觀組織工。
聖世后妃躬道化，儀刑無愧二南風。
宮詞·其四四
作者：周彥質
朝代：宋

冰屏四合響流泉，白玉杯盤奉御筵。
縱有炎蒸無處入，水晶宮闕會神仙。
天津桥
作者：周彦夫
朝代：宋

下车聊复问何如，尚忆重来四纪馀。钟阜秦淮俱好在，祇怜双鬓自萧疏。联镳去作蒋山游，路转天津绕御沟。忽作故都禾黍恨，洛阳宫殿锁千秋。
天津桥·其一
作者：周彦夫
朝代：宋

下车聊复问何如，尚忆重来四纪馀。钟阜秦淮俱好在，祇怜双鬓自萧疏。
天津桥·其一
作者：周彦夫
朝代：宋

下车聊復问何如，尚忆重来四纪余。
钟阜秦淮俱好在，祇怜双鬓自萧疏。
天津桥·其二
作者：周彦夫
朝代：宋

联镳去作蒋山游，路转天津绕御沟。忽作故都禾黍恨，洛阳宫殿锁千秋。
天津桥·其二
作者：周彦夫
朝代：宋

联镳去作蒋山游，路转天津遶御沟。
忽作故都禾黍恨，洛阳宫殿锁千秋。
宫词·其一
作者：周彦质
朝代：宋
体裁：七言绝句

正朝排仗谨天元，常服无令入禁阍。十样冠裳五千袭，紫宸前殿对诸蕃。
宫词·其一七
作者：周彦质
朝代：宋

圣主忧民手诏书，颁宣经月罕尝虚。
周旋曲尽斯民瘼，远使观风未必知。
宫词·其一九
作者：周彦质
朝代：宋

千官班列未央宫，称贺盐池课復充。
助顺固知天地力，由来威断自宸衷。
宫词·其一五
作者：周彦质
朝代：宋

元宵鼓吹满严城，万烛荧煌御驾行。
纔入端门回凤辇，两军游艺一齐呈。
宫词·其一四
作者：周彦质
朝代：宋

圣主忧勤尽至仁，玉鑪清夜拱星辰。
谁知漏永虔祈处，不为皇躬只为民。
宫词·其一百
作者：周彦质
朝代：宋
体裁：七言绝句

分引天源入禁城，御沟萦绕六宫行。寒声碧甃淙淙急，流到人间分外清。
宫词·其七
作者：周彦质
朝代：宋
体裁：七言绝句

圣主词源涌巨澜，恤民手诏月常颁。一回传出惊新丽，多少词臣愧汗颜。
宫词·其七〇
作者：周彦质
朝代：宋

地衣红锦蹙盘鵰，罗袖飘香转舞腰。
清暇君王休务日，宣和深殿按仙韶。
宫词·其七三
作者：周彦质
朝代：宋

圣学渊宏百世师，六宫熏习喜文词。
睿思传出宸章丽，院院珠装御制诗。
宫词·其七六
作者：周彦质
朝代：宋

象戏宫娥共雅欢，团团犀玉布牙盘。
蹉车避马寻常事，却是堤防迭炮难。
宫词·其七十
作者：周彦质
朝代：宋

地衣红锦蹙盘雕，罗袖飘香转舞腰。清暇君王休务日，宣和深殿按仙韶。
宫词·其七十一
作者：周彦质
朝代：宋
体裁：七言绝句

深秋萧爽十分凉，茱菊浮杯满座香。百尺玉楼喧鼓吹，六宫思许醉重阳。
宫词·其七十七
作者：周彦质
朝代：宋
体裁：七言绝句

德自关雎乐善心，六宫渐染化风深。鼓琴擘阮非凡好，为有淳和太古音。
宫词·其七十三
作者：周彦质
朝代：宋

圣学渊宏百世师，六宫薰习喜文词。睿思传出宸章丽，院院珠装御制诗。
宫词·其七十九
作者：周彦质
朝代：宋
体裁：七言绝句

按乐清宵女伴同，和谐仙韵出深宫。寻腔理得新翻曲，月上龙楼第一重。
宫词·其七十二
作者：周彦质
朝代：宋
体裁：七言绝句

禁籞瑶津宝阁重，芳亭曲榭暗相通。汪洋太液澄清影，金碧丹青上下同。
宫词·其七十五
作者：周彦质
朝代：宋
体裁：七言绝句

永昼嫔嫱小燕阑，投壶雅戏集清欢。众中最觉天机巧，平送筠筹觅倚干。
宫词·其七十八
作者：周彦质
朝代：宋
体裁：七言绝句

庭试初宣进士班，玉阶咫尺觐天颜。画廊两畔楸花发，时递清香笔砚间。
宫词·其七十六
作者：周彦质
朝代：宋

象戏宫娥共雅欢，团团犀玉布牙盘。蹉车避马寻常事，却是堤防叠炮难。
宫词·其七四
作者：周彦质
朝代：宋
体裁：七言绝句

永昼宫娥聚笑嬉，小王初习起居仪。朱衫御史心聪慧，学得中庭赞对词。
宫词·其三
作者：周彦质
朝代：宋
体裁：七言绝句

君王端的似唐虞，仁政天心若合符。不独四方传瑞牒，灵芝甘露满皇都。
宫词·其三三
作者：周彦质
朝代：宋

樱桃初进绿筠笼，蜜酪随供綵帕蒙。
靸面金盘五十隻，传宣先赐二王宫。
宫词·其三二
作者：周彦质
朝代：宋

春昼阴添一倍长，秋韆娱乐集嫔嫱。
綵缯画板高高送，来去随风散异香。
宫词·其三五
作者：周彦质
朝代：宋

祝应多男属圣君，词臣常备洗儿文。
高禖喜燕排旬有，包子红绡迭日分。
宫词·其三六
作者：周彦质
朝代：宋

春晴太液漾漪涟，柳绿花明艷冶天。
十二栏干帘半捲，瑶津亭下按龙船。
宫词·其三十
作者：周彦质
朝代：宋
体裁：七言绝句

诏许珠玑饰珥钿，遐方翡翠贡都捐。九重一语天恩博，亿万珍禽性命全。
宫词·其三十一
作者：周彦质
朝代：宋
体裁：七言绝句

神都三月盛风光，修禊宫中乐事长。银字笙簧随步辇，相将曲水侍流觞。
宫词·其三十七
作者：周彦质
朝代：宋
体裁：七言绝句

宫阁春来乐事添，喜逢新燕入高檐。从今欲使营巢便，故遣终朝不下帘。
宫词·其三十三
作者：周彦质
朝代：宋

樱桃初进绿筠笼，蜜酪随供綵帕蒙。靸面金盘五十只，传宣先赐二王宫。
宫词·其三十九
作者：周彦质
朝代：宋
体裁：七言绝句

春昼宫娥睡足时，凭栏无语听黄鹂。谁家按曲敲檀板，惊破林间自在啼。
宫词·其三十二
作者：周彦质
朝代：宋

春昼阴添一倍长，鞦韆娱乐集嫔嫱。綵缯画板高高送，来去随风散异香。
宫词·其三十五
作者：周彦质
朝代：宋

祝应多男属圣君，词臣常备洗儿文。高禖喜燕排旬有，包子红绡叠日分。
宫词·其三十八
作者：周彦质
朝代：宋
体裁：七言绝句

名园蹴游称春游，近密宣呈技最优。当殿不教身背向，侧中飞出足跟毬。
宫词·其三十六
作者：周彦质
朝代：宋

春晴太液漾漪涟，柳绿花明艳冶天。十二栏干帘半捲，瑶津亭下按龙船。
宫词·其三十四
作者：周彦质
朝代：宋

圣主仪刑自智临，嫔嫱博古趣何深。金虬香里芸窗静，满几诗书一弄琴。
宫词·其三四
作者：周彦质
朝代：宋

圣主仪刑自智临，嫔嫱博古趣何深。
金虬香裏芸窗静，满几诗书一弄琴。
宫词·其九
作者：周彦质
朝代：宋
体裁：七言绝句

圣主威声慑四溟，洮湟鄯廓指呼平。如今都护无公事，但奏诸藩进奉名。
宫词·其九一
作者：周彦质
朝代：宋

冬候寒威凛未央，初欣至日乍迎长。
退朝一曲昇平乐，共进新阳万寿觞。
宫词·其九七
作者：周彦质
朝代：宋

碧芦方沼水潺潺，迭石嵯峨翠霭间。
不谓九重宫禁裏，忽逢江国好溪山。
宫词·其九三
作者：周彦质
朝代：宋

五云宫阙鬰岧峣，尤称蒙蒙瑞雪飘。
中使到来东上阁，传宣初放紫宸朝。
宫词·其九九
作者：周彦质
朝代：宋

楼殿亭台处处通，花光柳色共溟蒙。
苑东即出横门道，已觉仙凡路不同。
宫词·其九二
作者：周彦质
朝代：宋

感古梅妆范样殊，折梅特地试妆梳。
薄施红粉临鸾鑑，却是梅花迥不如。
宫词·其九五
作者：周彦质
朝代：宋

丹青御笔趣尤深，不许流传到翰林。
乞得睿思全幅轴，宝藏端胜满籝金。
宫词·其九十
作者：周彦质
朝代：宋
体裁：七言绝句

踊跃新羁已过关，未高生怕别人盘。到窝路数无多掷，急满须防将马阑。
宫词·其九十一
作者：周彦质
朝代：宋

冬候寒威凛未央，初欣至日乍迎长。退朝一曲升平乐，共进新阳万寿觞。
宫词·其九十七
作者：周彦质
朝代：宋

碧芦方沼水潺潺，叠石嵯峨翠霭间。不谓九重宫禁里，忽逢江国好溪山。
宫词·其九十三
作者：周彦质
朝代：宋

五云宫阙郁岧峣，尤称濛濛瑞雪飘。中使到来东上阁，传宣初放紫宸朝。
宫词·其九十九
作者：周彦质
朝代：宋

楼殿亭台处处通，花光柳色共溟濛。苑东即出横门道，已觉仙凡路不同。
宫词·其九十二
作者：周彦质
朝代：宋

感古梅妆范样殊，折梅特地试妆梳。薄施红粉临鸾鉴，却是梅花迥不如。
宫词·其九十五
作者：周彦质
朝代：宋

丹青御笔趣尤深，不许流传到翰林。乞得睿思全幅轴，宝藏端胜满籯金。
宫词·其九十八
作者：周彦质
朝代：宋
体裁：七言绝句

綵架清阴接凤楼，分班左右各朋俦。就中最得抛梭便，不碍珠门紫绣毬。
宫词·其九十六
作者：周彦质
朝代：宋
体裁：七言绝句

女冠新观近西清，玉宇幽奇称道情。宫禁沉沉银漏永，好风时送步虚声。
宫词·其九四
作者：周彦质
朝代：宋
体裁：七言绝句

二月春宫折杏花，垂梢繁蕊闹交加。折来已觉柔枝重，插向搔头宝髻斜。
宫词·其二
作者：周彦质
朝代：宋

大内相连辟迩英，每延禁从侍谈经。君王克谨持盈戒，无逸新书易画屏。
宫词·其二
作者：周彦质
朝代：宋

大内相连闢迩英，每延禁从侍谈经。
君王克谨持盈戒，无逸新书易画屏。
宫词·其二〇
作者：周彦质
朝代：宋

宫嫔春昼步庭前，曲砌轻风𨍽柳绵。
二十四番花信后，融怡还作困人天。
宫词·其二六
作者：周彦质
朝代：宋

绣襟金鈎玉轴斜，宫娥当殿奏琵琶。
急弹犀拨如飞电，端不轻侵御画花。
宫词·其二十
作者：周彦质
朝代：宋

宫嫔春昼步庭前，曲砌轻风？柳绵。二十四番花信后，融怡还作困人天。
宫词·其二十
作者：周彦质
朝代：宋
体裁：七言绝句

宫嫔春昼步庭前，曲砌轻风�柳绵。二十四番花信后，融怡还作困人天。
宫词·其二十一
作者：周彦质
朝代：宋
体裁：七言绝句

文思主吏籍通闺，逐节供须各品题。知是禁园挑菜日，雕床十扛进金篦。
宫词·其二十七
作者：周彦质
朝代：宋
体裁：七言绝句

新拜贤妃国媛才，穹崇品秩视三台。捧麻入谢天恩后，院院嫔嫱展贺来。
宫词·其二十三
作者：周彦质
朝代：宋
体裁：七言绝句

吾君友爱古难方，棣萼深情不暂忘。求得万机休暇日，披香深殿燕亲王。
宫词·其二十九
作者：周彦质
朝代：宋
体裁：七言绝句

翠弁仙衣下玉廊，修真宫女夜焚香。舒徐有月随莲步，绰约无人见靓妆。
宫词·其二十二
作者：周彦质
朝代：宋
体裁：七言绝句

君王博学古无如，羲献奇踪购得初。裁处万机无一事，睿思深殿自临书。
宫词·其二十五
作者：周彦质
朝代：宋
体裁：七言绝句

初升直笔喜迁官，妙札何曾数彩鸾。莫谓纤纤持管弱，风雷雨露在毫端。
宫词·其二十八
作者：周彦质
朝代：宋
体裁：七言绝句

后苑繁花间绿杨，龙楼辉赫缕金装。遥知黼座登临处，栏楯狻猊尽吐香。
宫词·其二十六
作者：周彦质
朝代：宋

绣襟金钩玉轴斜，宫娥当殿奏琵琶。急弹犀拨如飞电，端不轻侵御画花。
宫词·其二四
作者：周彦质
朝代：宋
体裁：七言绝句

未明冠佩集龙楼，上宰貂蝉导冕旒。羌虏欢呼瞻盛礼，躬迎八宝受天休。
宫词·其五
作者：周彦质
朝代：宋
体裁：七言绝句

主上慈仁笃友于，二王恩眷古无如。外朝迥与班联别，玉带仍令佩玉鱼。
宫词·其五九
作者：周彦质
朝代：宋

内庭耸秀碧云屏，冠绝羣峰最杰英。
圣世瓌才终显赫，嶙峋犹得赐佳名。
宫词·其五二
作者：周彦质
朝代：宋

郊庠已见咏台莱，近密仍多着譔才。
汉武得人何足道，内朝今亦盛邹枚。
宫词·其五十
作者：周彦质
朝代：宋
体裁：七言绝句

君王锡庆自高天，禖燕宫庭每每传。老㜮宝箱珠遍蹙，别收诸阁洗儿钱。
宫词·其五十一
作者：周彦质
朝代：宋
体裁：七言绝句

七夕宫娥设席祈，翠台莲烛静交辉。綵楼逗晓蛛丝满，女伴谁传得巧归。
宫词·其五十七
作者：周彦质
朝代：宋
体裁：七言绝句

乌巾袅脚锦袍襕，供奉新来进押班。从此便应閒日少，玉除轮日侍天颜。
宫词·其五十三
作者：周彦质
朝代：宋
体裁：七言绝句

瑞竹亭亭近玉墀，初同一簳却分岐。已传国史新图籍，更得君王御制诗。
宫词·其五十九
作者：周彦质
朝代：宋

内庭耸秀碧云屏，冠绝群峰最杰英。圣世瑰才终显赫，嶙峋犹得赐佳名。
宫词·其五十二
作者：周彦质
朝代：宋

郊庠已见咏台莱，近密仍多著撰才。汉武得人何足道，内朝今亦盛邹枚。
宫词·其五十五
作者：周彦质
朝代：宋
体裁：七言绝句

桂魄初生出翠台，玉人拜祝久徘徊。非唯月月长相见，更愿重重喜庆来。
宫词·其五十八
作者：周彦质
朝代：宋
体裁：七言绝句

瑞竹初生每觉长，分岐共簳出宫墙。普天无限成林地，故产皇家是吉祥。
宫词·其五十六
作者：周彦质
朝代：宋
体裁：七言绝句

青唐陇拶觐神都，亿万天兵列路隅。三省枢臣合班对，进呈平旦受降图。
宫词·其五四
作者：周彦质
朝代：宋
体裁：七言绝句

禁籞承平种植繁，枇杷荔子近移根。地祇应借东南候，养就甘香奉至尊。
宫词·其八
作者：周彦质
朝代：宋
体裁：七言绝句

万里封疆匝普天，君王神武不开边。河西房下文书少，枢府经年罢密宣。
宫词·其八一
作者：周彦质
朝代：宋

开鑪佳节乍寒朝，近侍班联衣锦朝。
兽炭香新金鸭暖，珠帘龙幕按箫韶。
宫词·其八三
作者：周彦质
朝代：宋

锦裀方窄簇花毬，羯鼓琼台七宝鈎。
共按昇平新制曲，不同箫索打梁州。
宫词·其八二
作者：周彦质
朝代：宋

瑞香圆结异凡丛，天幸移根植禁中。
露浥清香来御榻，玉牌题作锦熏笼。
宫词·其八八
作者：周彦质
朝代：宋

聪俊宫娥妙奕棋，每虞宣唤各穷奇。
更阑自覆忘忧局，好着长防敌手知。
宫词·其八六
作者：周彦质
朝代：宋

三卫千官侍冕旒，君王郊祀款圆丘。
彩棚夹路瞻天表，一半珠帘上玉鈎。
宫词·其八十
作者：周彦质
朝代：宋
体裁：七言绝句

太平天子绝畋游，结束宫娥马打毬。韶乐引来花锦队，男儿跪拜谢头筹。
宫词·其八十一
作者：周彦质
朝代：宋

开炉佳节乍寒朝，近侍班联衣锦朝。兽炭香新金鸭暖，珠帘龙幕按箫韶。
宫词·其八十七
作者：周彦质
朝代：宋
体裁：七言绝句

庆成大礼御端门，肃肃千官拱至尊。高捧金鸡宣霈泽，两班欢舞荷天恩。
宫词·其八十三
作者：周彦质
朝代：宋

锦裀方窄簇花毬，羯鼓琼台七宝钩。共按升平新制曲，不同箫索打梁州。
宫词·其八十九
作者：周彦质
朝代：宋
体裁：七言绝句

腊后寒梅蕊弄黄，金瓶丛插贮兰房。已供阖座清香满，更得临鸾学晚妆。
宫词·其八十二
作者：周彦质
朝代：宋

瑞香圆结异凡丛，天幸移根植禁中。露浥清香来御榻，玉牌题作锦薰笼。
宫词·其八十五
作者：周彦质
朝代：宋
体裁：七言绝句

上直归来日未晡，宫嫔相与戏摴蒲。蓦关渡堑寻常彩，无奈时时掷雉卢。
宫词·其八十八
作者：周彦质
朝代：宋

聪俊宫娥妙奕棋，每虞宣唤各穷奇。更阑自覆忘忧局，好著长防敌手知。
宫词·其八十六
作者：周彦质
朝代：宋

三卫千官侍冕旒，君王郊祀款圆丘。彩棚夹路瞻天表，一半珠帘上玉钩。
宫词·其八四
作者：周彦质
朝代：宋
体裁：七言绝句

白玉镌成十六牌，禁宫方响古无偕。非唯韵出箫竽上，仍是音参律吕谐。
宫词·其六
作者：周彦质
朝代：宋
体裁：七言绝句

圣人制作合天规，大晟初成按乐时。果见晴空鸾鹤舞，未饶当日凤凰仪。
宫词·其六一
作者：周彦质
朝代：宋

珠帘十二捲金鈎，万里无云桂魄浮。
嘈杂笙箫半天响，瑶津亭上赏中秋。
宫词·其六七
作者：周彦质
朝代：宋

召对词臣幄殿华，密宣令草相公麻。
黄庭诏下齐欢舞，望协羣工共叹嗟。
宫词·其六九
作者：周彦质
朝代：宋

掖门放钥响铜镮，平晓传催百辟班。
垂拱殿前人肃静，独闻鶑语转间关。
宫词·其六十
作者：周彦质
朝代：宋
体裁：七言绝句

瑶津亭榭俯池塘，芬馥氤氲杂众芳。永昼和风一披拂，近城分得禁园香。
宫词·其六十一
作者：周彦质
朝代：宋

珠帘十二捲金钩，万里无云桂魄浮。嘈杂笙箫半天响，瑶津亭上赏中秋。
宫词·其六十七
作者：周彦质
朝代：宋

召对词臣幄殿华，密宣令草相公麻。黄庭诏下齐欢舞，望协群工共叹嗟。
宫词·其六十三
作者：周彦质
朝代：宋
体裁：七言绝句

资善诸王就傅初，常宣步辇按观书。六宫准拟经由处，一一排门候起居。
宫词·其六十九
作者：周彦质
朝代：宋

掖门放钥响铜镮，平晓传催百辟班。垂拱殿前人肃静，独闻莺语转间关。
宫词·其六十二
作者：周彦质
朝代：宋
体裁：七言绝句

振振皇族盛豪雄，籍庆天支自不同。宗学宏开崇教养，已多歆向出深宫。
宫词·其六十五
作者：周彦质
朝代：宋
体裁：七言绝句

唐帝惟珍阳羡茶，未尝百草不开花。太平奉御穷佳异，建焙先春进露芽。
宫词·其六十八
作者：周彦质
朝代：宋
体裁：七言绝句

圣主边谋过六奇，指踪决胜率前知。深沉清禁传三鼓，犹报金牌出睿思。
宫词·其六十六
作者：周彦质
朝代：宋
体裁：七言绝句

深院相过笑语同，选仙清乐得从容。由来本是桃源侣，常占三清最上宫。
宫词·其六四
作者：周彦质
朝代：宋
体裁：七言绝句

集英赐第对天颜，顷刻蓝袍翠一班。漫说禹门三级浪，鱼龙只在指呼间。
宫词·其十
作者：周彦质
朝代：宋
体裁：七言绝句

四海丰登五纬明，君王高拱守盈成。词臣合进烝崧颂，更向何年咏太平。
宫词·其十一
作者：周彦质
朝代：宋
体裁：七言绝句

五云楼阙耸天颜，龙烛交光万寿山。缥缈祥风来帝所，御香时得到人间。
宫词·其十七
作者：周彦质
朝代：宋

圣主忧民手诏书，颁宣经月罕尝虚。周旋曲尽斯民瘼，远使观风未必如。
宫词·其十三
作者：周彦质
朝代：宋
体裁：七言绝句

太一元宵驾幸初，喧阗丝管拥銮舆。主家夹道金车驻，步障徐开奏起居。
宫词·其十九
作者：周彦质
朝代：宋

千官班列未央宫，称贺盐池课复充。助顺固知天地力，由来威断自宸衷。
宫词·其十二
作者：周彦质
朝代：宋
体裁：七言绝句

稀微斜照影鳌山，黼座高临缥缈间。共祝吾皇千万寿，年年华阙觐天颜。
宫词·其十五
作者：周彦质
朝代：宋

元宵鼓吹满严城，万烛荧煌御驾行。才入端门回凤辇，两军游艺一齐呈。
宫词·其十八
作者：周彦质
朝代：宋
体裁：七言绝句

华封献祝协休祥，已见诜诜十七王。宗德祖公钟圣世，子孙千亿正蕃昌。
宫词·其十六
作者：周彦质
朝代：宋
体裁：七言绝句

洛阳花使款银台，魏紫姚黄次第来。调护须知青帝力，进呈方是十分开。
宫词·其十四
作者：周彦质
朝代：宋

圣主忧勤尽至仁，玉炉清夜拱星辰。谁知漏永虔祈处，不为皇躬只为民。
宫词·其四
作者：周彦质
朝代：宋
体裁：七言绝句

圣主词章尽典谟，宫嫔一一究诗书。如今转觉西京陋，只说班家有婕妤。
宫词·其四〇
作者：周彦质
朝代：宋

春昼宫娥直退迟，茶余清话屡移时。
困人天气成浓睡，偶失秋韆伴侣期。
宫词·其四一
作者：周彦质
朝代：宋

端午茸花簇彩鸾，高标宝鑑缕金鞶。
不宜夏景销酥腕，似觉新来百索宽。
宫词·其四十
作者：周彦质
朝代：宋

春昼宫娥直退迟，茶馀清话屡移时。困人天气成浓睡，偶失鞦韆伴侣期。
宫词·其四十一
作者：周彦质
朝代：宋

端午茸花簇彩鸾，高标宝鉴缕金鞶。不宜夏景销酥腕，似觉新来百索宽。
宫词·其四十七
作者：周彦质
朝代：宋
体裁：七言绝句

便殿时时燕二王，吾君亲睦似陶唐。寂寥棠棣留芳后，盛事应传入雅章。
宫词·其四十三
作者：周彦质
朝代：宋
体裁：七言绝句

朱夏炎炎昼漏长，迸珠亭下共流觞。清风寒韵侵肌冷，谁信宫中六月凉。
宫词·其四十九
作者：周彦质
朝代：宋
体裁：七言绝句

碧玉峥嵘照座清，良工镌斲亦难成。巫山雁荡惭粗俗，销得君王号胜瀛。
宫词·其四十二
作者：周彦质
朝代：宋
体裁：七言绝句

初夏清和昼漏长，酴醾高架映华堂。一枝斜插蓝罗扇，摇动时时送好香。
宫词·其四十五
作者：周彦质
朝代：宋
体裁：七言绝句

荔子珍奇冠九垓，上林航海近移栽。绛囊玉颗如闽峤，不用红尘一骑来。
宫词·其四十八
作者：周彦质
朝代：宋
体裁：七言绝句

燕子安巢近上阳，惯听深殿理丝簧。伊州入破喧轰闹，不废呢喃语画梁。
宫词·其四十六
作者：周彦质
朝代：宋
体裁：七言绝句

亲蚕摘叶满筠笼，机杼仍观组织工。圣世后妃躬道化，仪刑无愧二南风。
宫词·其四四
作者：周彦质
朝代：宋
体裁：七言绝句

冰屏四合响流泉，白玉杯盘奉御筵。纵有炎蒸无处入，水晶宫阙会神仙。
大觀堂
作者：周德輝
朝代：宋

披襟渺無際，一笑碧雲頭。
千里當眉睫，何須更上樓。
大观堂
作者：周德辉
朝代：宋
体裁：五言绝句

披襟渺无际，一笑碧云头。千里当眉睫，何须更上楼。
句
作者：周必正
朝代：宋

八月分圆二十年。摛云摇碧露繁星。
句·其一
作者：周必正
朝代：宋

八月分圆二十年。
句·其一
作者：周必正
朝代：宋

八月分圓二十年。
句·其二
作者：周必正
朝代：宋

摛云摇碧露繁星。
句·其二
作者：周必正
朝代：宋

摛雲摇碧露繁星。
油溪岭
作者：周惠
朝代：宋

油溪何淼漫，油岭复巑埙。白日蛇龙起，青林虎豹抟。乾坤谁设险，登陟壮遐观。刀剑今牛犊，须知帝德宽。
油溪岭
作者：周惠
朝代：宋

油溪何淼漫，油岭復巑坃。
白日蛇龙起，青林虎豹抟。
干坤谁设险，登陟壮遐观。
刀剑今牛犊，须知帝德宽。
油溪嶺
作者：周惠
朝代：宋

油溪何淼漫，油嶺復巑坃。
白日蛇龍起，青林虎豹摶。
乾坤誰設險，登陟壯遐觀。
刀劍今牛犢，須知帝德寬。
萧岩
作者：周惠
朝代：宋

万里藏云境界宽，仙源江上起峰峦。莺啼翠柳三春暖，松隐清风六月寒。飞雁忽惊天柱过，蛰龙犹向石潭蟠。宦游争道兹岩好，林下何曾得共欢。
萧岩
作者：周惠
朝代：宋

万里藏云境界宽，仙源江上起峰峦。
鶑啼翠柳三春暖，松隠清风六月寒。
飞雁忽惊天柱过，蛰龙犹向石潭蟠。
宦游争道兹岩好，林下何曾得共欢。
蕭巖
作者：周惠
朝代：宋

萬里藏雲境界寬，仙源江上起峰巒。
鶑啼翠柳三春暖，松隠清風六月寒。
飛雁忽驚天柱過，蟄龍猶向石潭蟠。
宦遊爭道茲巖好，林下何曾得共歡。
風井
作者：周惠
朝代：宋

寰中風穴不一處，斯井乳化能伏流。
暗接高源常祕惜，不離陌路自清幽。
土囊空豔高人賦，水品難逢處士收。
宴坐巖頭默斟取，清凉此意與誰謀。
风井
作者：周惠
朝代：宋
体裁：七言律诗

寰中风穴不一处，斯井乳化能伏流。暗接高源常秘惜，不离陌路自清幽。土囊空艳高人赋，水品难逢处士收。宴坐岩头默斟取，清凉此意与谁谋。
慶南樓居士·其一
作者：周應合
朝代：宋

阻壽南樓恰二年，此心恧甚思依然。
今朝喜遇稱觴日，袖裏新詩再辦□。
慶南樓居士·其三
作者：周應合
朝代：宋

南極垣頭現一星，輝光特著老人名。
不隨東壁西庚照，要對南樓夜夜明。
慶南樓居士·其二
作者：周應合
朝代：宋

凈土何如樂土真，金蓮開處善根成。
西來孰謂南無佛，今見南樓一佛生。
慶南樓居士·其四
作者：周應合
朝代：宋

萬古南山聳翠屏，岧嶢上拂斗牛星。
不隨北華西崧見，要對南樓歲歲青。
望江樓
作者：周應合
朝代：宋

澄江如練正高秋，一笛吹秋上此樓。
有客乘風來縱酒，長歌遠送下灘舟。
游虞山兴福寺
作者：周才
朝代：宋
体裁：七言律诗

兴福相传古道场，杖藜乘兴访支郎。案翻梵贝烟消篆，院寂棋声日转廊。玉版参师多古意，石梅问讯几时香。禅家识得诗风味，清供杯茶熟煮汤。
游虞山顶维摩院
作者：周才
朝代：宋
体裁：古风

西风近重阳，青女作奇酿。高人事幽讨，木落秋可望。山溪步屈曲，策以九节杖。林空眼界宽，云深开法藏。欢迎杂钟鼓，舞跃骇龙象。载酒得良友，灵山拉寻访。同来八九辈，俱能尚疏旷。具馔击红鲜，折花泛新酿。修竹当翠袖，泉声代清唱。徘徊欲尽欢，更上层巅上。要知本色人，方具六通相。
遊虞山興福寺
作者：周才
朝代：宋

興福相傳古道場，杖藜乘興訪支郎。
案翻梵貝烟消篆，院寂棋聲日轉廊。
玉版參師多古意，石梅問訊幾時香。
禪家識得詩風味，清供杯茶熟煮湯。
遊虞山頂維摩院
作者：周才
朝代：宋

西風近重陽，青女作奇釀。
高人事幽討，木落秋可望。
山溪步屈曲，策以九節杖。
林空眼界寬，雲深開法藏。
歡迎雜鐘鼓，舞躍駭龍象。
載酒得良友，靈山拉尋訪。
同來八九輩，俱能尚疏曠。
具饌擊紅鮮，折花泛新釀。
修竹當翠袖，泉聲代清唱。
徘徊欲盡歡，更上層巔上。
要知本色人，方具六通相。
吴下同年会诗
作者：周承勋
朝代：宋
体裁：七言律诗

青云紫陌不相违，四海如公省见稀。身在外台严刺举，诗来属邑慰瞻依。珠园授笔驱春雨，泽国扬帆送夕晖。留落而今待公道，敢言一斥羡群飞。
宿玉龙宫
作者：周承勋
朝代：宋
体裁：五言律诗

夜爇松脂火，朝焚柏子香。举家来万寿，佳节遇重阳。雨止云穿日，风高天欲霜。吾庐篱下菊，应怪未还乡。
杜宇
作者：周承勋
朝代：宋
体裁：五言律诗

四海常为客，三春却倦游。能飞归不得，虽去有何求。故国千年恨，行人万里愁。年来风过耳，无泪与君流。
端午
作者：周承勋
朝代：宋

谁家解祟吐千瓶，丹墨交辉走百灵。尽使蛙蛇归药笼，又缠萧艾作人形。安得綵丝十万丈，东南西北系飘零。
端午
作者：周承勋
朝代：宋

谁家解祟吐千瓶，丹墨交辉走百灵。
尽使蛙蛇归药笼，又缠萧艾作人形。
安得綵丝十万丈，东南西北繫飘零。
题县圃蕴辉亭
作者：周承勋
朝代：宋

瓦砾频年积，锄耰十辈功。旋移低地碧，颇杂亚枝红。对酒逢寒食，凭栏接暖风。墙悭天自阔，堪送北飞鸿。
题县圃藴辉亭
作者：周承勋
朝代：宋

瓦砾频年积，鉏耰十辈功。
旋移低地碧，颇杂亚枝红。
对酒逢寒食，凭栏接暖风。
墙悭天自阔，堪送北飞鸿。
题度门院
作者：周承勋
朝代：宋

才入度门寺，先观觉范诗。昔人吟不尽，今日到方知。地僻寒来早，高山月上迟。池边老修竹，曾映董生帏。
题度门院
作者：周承勋
朝代：宋

纔入度门寺，先观觉范诗。
昔人吟不尽，今日到方知。
地僻寒来早，高山月上迟。
池边老修竹，曾映董生帏。
食河豚
作者：周承勋
朝代：宋

君不见楚王渡江萍如日，剖而食之甜似蜜。
河鲀本自食杨花，花结浮萍萍结实。
又不见越王食鲙遗其余，中流化作王余鱼。
河鲀本是当年物，尚带西子胸前酥。
春江摇摇波面暖，蒌蒿蒙茸芦笋短。
嫩肥初破鼈裙重，腻白细挑羊脑满。
嗟予二年留江城，嗜此不去迟吾行。
鲈鲜便觉官可弃，雁美却得人呼卿。
邻翁劝我知机早，有毒伤人如鸩鸟。
世閒万事是机穽，此外伤人亦非少。
我生有命悬乎天，饱死终胜饥垂涎。
君看子美牛炙死，若死严武尤可怜。
食河豚
作者：周承勋
朝代：宋

君不见楚王渡江萍如日，剖而食之甜似蜜。河鲀本自食杨花，花结浮萍萍结实。又不见越王食鲙遗其馀，中流化作王馀鱼。河鲀本是当年物，尚带西子胸前酥。春江摇摇波面暖，蒌蒿蒙茸芦笋短。嫩肥初破鳖裙重，腻白细挑羊脑满。嗟予二年留江城，嗜此不去迟吾行。鲈鲜便觉官可弃，雁美却得人呼卿。邻翁劝我知机早，有毒伤人如鸩鸟。世閒万事是机阱，此外伤人亦非少。我生有命悬乎天，饱死终胜饥垂涎。君看子美牛炙死，若死严武尤可怜。
吳下同年會詩
作者：周承勛
朝代：宋

青雲紫陌不相違，四海如公省見稀。
身在外臺嚴刺舉，詩來屬邑慰瞻依。
珠園授筆驅春雨，澤國揚帆送夕暉。
留落而今待公道，敢言一斥羨群飛。
宿玉龍宮
作者：周承勛
朝代：宋

夜爇松脂火，朝焚柏子香。
舉家來萬壽，佳節遇重陽。
雨止雲穿日，風高天欲霜。
吾廬籬下菊，應怪未還鄉。
杜宇
作者：周承勛
朝代：宋

四海常爲客，三春却倦游。
能飛歸不得，雖去有何求。
故國千年恨，行人萬里愁。
年來風過耳，無淚與君流。
端午
作者：周承勛
朝代：宋

誰家解祟吐千瓶，丹墨交輝走百靈。
盡使蛙蛇歸藥籠，又纏蕭艾作人形。
安得綵絲十萬丈，東南西北繫飄零。
題度門院
作者：周承勛
朝代：宋

纔入度門寺，先觀覺範詩。
昔人吟不盡，今日到方知。
地僻寒來早，高山月上遲。
池邊老修竹，曾映董生幃。
題縣圃藴輝亭
作者：周承勛
朝代：宋

瓦礫頻年積，鉏耰十輩功。
旋移低地碧，頗雜亞枝紅。
對酒逢寒食，憑欄接暖風。
牆慳天自闊，堪送北飛鴻。
食河豚
作者：周承勛
朝代：宋

君不見楚王渡江萍如日，剖而食之甜似蜜。
河魨本自食楊花，花結浮萍萍結實。
又不見越王食鱠遺其餘，中流化作王餘魚。
河魨本是當年物，尚带西子胸前酥。
春江摇摇波面暖，蔞蒿蒙茸蘆筍短。
嫩肥初破鼈裙重，膩白細挑羊腦滿。
嗟予二年留江城，嗜此不去遲吾行。
鱸鮮便覺官可棄，雁美却得人呼卿。
鄰翁勸我知機早，有毒傷人如鴆鳥。
世閒萬事是機穽，此外傷人亦非少。
我生有命懸乎天，飽死終勝饑垂涎。
君看子美牛炙死，若死嚴武尤可憐。
护国寺
作者：周振
朝代：宋
体裁：七言律诗

碧云红树万山秋，蹑蹬攀萝径转幽。斜日荒荒岩际下，细泉浅浅寺前流。萧梁赐额名犹在，石塔藏碑字尚留。千载废兴真梦幻，青灯夜雨思悠悠。
護國寺
作者：周振
朝代：宋

碧雲紅樹萬山秋，躡蹬攀蘿徑轉幽。
斜日荒荒巖際下，細泉淺淺寺前流。
蕭梁賜額名猶在，石塔藏碑字尚留。
千載廢興真夢幻，青燈夜雨思悠悠。
柱笏軒
作者：周操
朝代：宋

未偶凶渠那便擊，已逢昭代不須還。
子猷老去身無用，拄頰朝來穩看山。
柱笏轩
作者：周操
朝代：宋
体裁：七言绝句

未偶凶渠那便击，已逢昭代不须还。子猷老去身无用，拄颊朝来稳看山。
任所寄鄉關故舊
作者：周敦頤
朝代：宋

老子生來骨性寒，宦情不改舊儒酸。
停杯厭飲香醪味，舉筯常餐淡菜盤。
事冗不知筋力倦，官清贏得夢魂安。
故人欲問吾何況，爲道舂陵只一般。
劍門
作者：周敦頤
朝代：宋

劍立溪峰信險深，吾皇大道正天心。
百年外戶都無閉，空有關名點貢琛。
同石守游
作者：周敦頤
朝代：宋

朝市誰知世外游，杉松影裏入吟幽。
爭名逐利千繩縛，度水登山萬事休。
野鳥不驚如得伴，白雲無語似相留。
傍人莫笑憑闌久，爲戀林居作退謀。
和費君樂游山之什
作者：周敦頤
朝代：宋

雲樹巖泉景盡奇，登臨深恨訪尋遲。
長樓未得於何記，猶有君能雅和詩。
喜同費君長官游
作者：周敦頤
朝代：宋

尋山尋水侶尤難，愛利愛名心少閒。
此亦有君吾甚樂，不辭高遠共躋攀。
夜雨書窗
作者：周敦頤
朝代：宋

秋風拂盡熱，半夜雨淋漓。
繞屋是芭蕉，一枕萬響圍。
恰似釣魚船，篷底睡覺時。
天池
作者：周敦頤
朝代：宋

斯須暮雲合，白日無餘暉。
金波從地涌，寶燄穿林飛。
僧言自雄誇，俗駭無因依。
安知本地靈，發見隨天機。
宿崇聖
作者：周敦頤
朝代：宋

公程無暇日，暫得宿清幽。
始覺空門客，不生浮世愁。
溫泉喧古洞，晚磬度危樓。
徹曉都忘寐，心疑在沃洲。
思歸舊隠
作者：周敦頤
朝代：宋

靜思歸舊隠，日出半山晴。
醉榻雲籠潤，吟窗瀑瀉清。
閑方爲達士，忙只是勞生。
朝市誰頭白，車輪未曉鳴。
憶江西提刑何仲容
作者：周敦頤
朝代：宋

蘭自香爲友，松何枯尚春。
榮來天澤重，歿去綉衣新。
盡作百年夢，終歸一窖塵。
痛心雙淚下，無復見賢人。
按部至春州
作者：周敦頤
朝代：宋

按部廣東經數郡，若言嵐瘴更無春。
度山煙鎖埋清晝，爲國天終護吉人。
萬里詔音頻降下，一方恩惠盡均勻。
丈夫才略逢時展，倉廩皆無亟富民。
按部至潮州題大顛堂壁
作者：周敦頤
朝代：宋

退之自謂如夫子，原道深排釋老非。
不識大顛何似者，數書珍重更留衣。
春晚
作者：周敦頤
朝代：宋

花落柴門掩夕暉，昏鴉數點傍林飛。
吟餘小立闌干外，遥見樵漁一路歸。
書仙臺觀壁
作者：周敦頤
朝代：宋

到官處處須尋勝，惟此合陽無勝尋。
赤水有山仙甚古，躋攀聊足到官心。
書舂陵門扉
作者：周敦頤
朝代：宋

有風還自掩，無事晝常關。
開闔從方便，乾坤在此閒。
江上別石郎中
作者：周敦頤
朝代：宋

落葉蟬聲古渡頭，渡頭人擁欲行舟。
別離情似長江水，遠亦隨公日夜流。
治平乙巳暮春十四日同宋復古游山巔至大林寺書四十字
作者：周敦頤
朝代：宋

三月山方暖，林花互照明。
路盤層頂上，人在半空行。
水色雲含白，禽聲谷應清。
天風拂襟袂，縹緲覺身輕。
游山上一道觀三佛寺
作者：周敦頤
朝代：宋

琳宮金剎接林巒，一徑潛通竹樹寒。
是處塵埃皆可息，時清終未忍辭官。
瀼溪書堂
作者：周敦頤
朝代：宋

元子溪曰瀼，詩傳到於今。
此俗良易化，不欺顧相欽。
廬山我久愛，買田山之陰。
田間有流水，清泚出山心。
山心無塵土，白石磷磷沈。
潺湲來數里，到此始澄深。
有龍不可測，岸木寒森森。
書堂構其上，隠几看雲岑。
倚梧或欹枕，風月盈中襟。
或吟或冥默，或酒或鳴琴。
數十黄卷軸，聖賢談無音。
窗前即疇囿，囿外桑麻林。
芋蔬可卒歲，絹布足衣衾。
飽煖大富貴，康寧無價金。
吾樂蓋易足，名濂朝暮箴。
元子與周子，相邀風月尋。
牧童
作者：周敦頤
朝代：宋

東風放牧出長坡，誰識阿童樂趣多。
歸路轉鞭牛背上，笛聲吹老太平歌。
石塘橋晚釣
作者：周敦頤
朝代：宋

舊隠濂溪上，思歸復思歸。
釣魚船好睡，寵辱不相隨。
肯爲爵祿重，白髪猶羈縻。
萬安香城寺別虔守趙公
作者：周敦頤
朝代：宋

公暇頻陪塵外游，朝天仍得送行舟。
軒車更共入山脚，旌旆且從留渡頭。
精舍泉聲清㶁㶁，高林雲色淡悠悠。
談終道奧愁言去，明日瞻思上郡樓。
行縣至雩都邀餘杭錢建侯拓四明沈幾聖希顔同游羅巖
作者：周敦頤
朝代：宋

聞有山巖即去尋，亦躋雲外入松陰。
雖然未是洞中境，且異人間名利心。
讀易象
作者：周敦頤
朝代：宋

書房兀坐萬機休，日暖風和草色幽。
誰道二千年遠事，而今只在眼前頭。